
F.  E.  BORDING.  KØBENHAVN. 


1 

Nu  om  stunder  er  det  almindeligt,  at  mennesker, 
så  snart  der  kommer  noget  i  vejen  med  deres  syn, 
går  til  lægen  med  anmodning  om  at  få  et  par  briller. 
I  det  mindste  i  de  bredere  lag  af  befolkningen  er 
den  tro  udbredt,  at  dette  instrument  hjælper  på  snart 
sagt  al  synssvaghed,  og  det  viser  sig  ofte  at  være  me¬ 
get  vanskeligt  for  øjenlægen  at  få  en  folkets  mand 
eller  kvinde  til  at  forstå,  at  dette  middel  i  et  givet  til¬ 
fælde  ikke  slår  til. 

Briller  spiller  nu  til  dags  en  uhyre  rolle  i  tilværel¬ 
sen,  og  tænkte  man  sig  dem  forsvinde  fra  verden, 
vilde  vore  livsvilkår  forandres  betydeligt.  Det  er  der¬ 
for  i  første  øjeblik  forbavsende,  at  de  kun  har  været 
almindeligt  anvendt  af  alle  samfundsklasser  i  det  sid¬ 
ste  ca.  100  år,  og  at  der  skulde  gå  ca.  V2  årtusinde 
efter  deres  opfindelse,  inden  de  blev  så  at  sige  alle¬ 
mands  eje. 

Grunden  hertil  er  ikke  —  hvad  man  måske  kunde 
tro  —  at  menneskeslægtens  øjne  først  i  de  sidste 
hundrede  år  er  bievne  svækkede  således,  at  brillers 
anvendelse  har  været  nødvendig  i  større  udstrækning. 
Lad  også  visse  grader  af  nærsynethed  (myopi)  være 
bievne  almindeligere  ved  vore  dages  megen  læsning. 

nærsynetheden  har  dog  været  kendt  i  årtusinder.  I 
den  romerske  kejsertid  spillede  den  endog  en  rolle  i 
den  offentlige  retspleje:  når  man  havde  købt  en  slave, 
som  viste  sig  at  lide  af  simpel  nærsynethed,  kunde 
man  ikke  af  den  grund  forlange,  at  handelen  skulde 
gå  tilbage,  der  fandtes  nemlig  den  lov,  »ut  myopes 
inter  servos  non  redhiberentur  nisi  ex  morbo«.  Da 
Ulpian  også  har  en  bemærkning  desangående,  må 
nærsynethed  have  været  almindelig  blandt  slaverne,^) 
hvilket  ikke  er  forbavsende,  eftersom  enhver  fornem 
Romer  havde  talrige  skriveslaver  i  sin  tjeneste,  og 
disse  med  fordel  kunde  vælges  blandt  myoper,  lige¬ 
som  arbejdet  med  at  skaffe  afskrifter  til  deres  herres 
bibliotek  på  den  anden  side  må  antages  at  have  frem¬ 
bragt  nærsynethed  hos  mange  af  dem. 

Hvad  »overlangsynetheden«  (hypermetropien)  an¬ 
går,  er  der  ingen  grund  til  at  tro,  at  den  skulde 
være  hyppigere  nu  end  tidligere,  sålidt  som  der  er 
grund  til  at  mene,  at  oldingesynet  (presbyopien)  skulde 
være  noget  for  vore  dage  ejendommeligt;  vi  har  yder¬ 
mere  sikre  beviser  for,  at  det  ikke  er  således,  idet 
Cicero,  Cornelius  Nepos  og  Suetonius  skriver, 
at  når  man  bliver  gammel,  og  synet  aftager,  er  der 
ingen  anden  udvej  end  at  lade  en  slave  læse  for  sig. 

De  glas  (linser),  man  anvender  til  briller,  er  hyppigst  sfæ¬ 
riske,  o:  begrænsede  af  kugleflader.  De  kan  være  konvexe 
(samlelinser)  eller  konkave  (spredelinser).  Ved  konvexglassene 
er  begge  eller  i  det  mindste  den  ene  flade  konvex;  såfremt 


Mercurialis,  cit.  efter  J.  Stilling,  Untersuchungen  iiber  die 
Entstehung  der  Kurzsichtigkeit,  Wiesbaden  1887,  s.  201. 

den  anden  ikke  er  det,  vil  den  være  plan  eller  måske  konkav, 
men  i  så  fald  mindre  hvælvet  end  den  konvexe  flade. 

Konkavglassenes  flader  er  på  samme  måde  enten  begge  kon¬ 
kave,  eller  i  hvert  fald  er  én  af  dem  det,  medens  den  anden 
da  kan  være  plan  eller  mindre  hvælvet  konvex. 

Cylindriske  glas  anvendes  dog  også  en  del,  deres  ene  flade 
er  sleben  cylindrisk  (konvex  eller  konkav),  den  anden  er  plan. 

En  linses  styrke  måles  i  dioptrier.  Når  lyset  fra  det  uende¬ 
ligt  fjærne,  hvilket  i  praxis  vil  sige  fra  en  afstand  større  end 
6  meter,  passerer  en  linse,  vil  det  samles  i  et  punkt:  brænd¬ 
punktet,  der  efter  linsens  større  eller  mindre  styrke  ligger  den 
mere  eller  mindre  nær.  Brændpunktets  afstand  i  centimeter 
divideret  ind  i  loo  er  linsens  styrke  i  dioptrier.  En  linse  på 
I  dioptri  er  altså  en  sådan,  hvis  brændpunkt  ligger  i  i  meters 
afstand,  en  linse  på  2  dioptrier  en,  hvis  brændpunkt  ligger  i 
^/2  meters  afstand  o.  s.  v. 

Med  normale  øjne  vil  fjærne  genstande  ses  tydeligt  og  klart. 
Lyset  fra  det  fjærne  vil  altså  samles  på  nethinden.  Dennes 
beliggenhed  er  imidlertid  ikke  altid  afpasset  efter  øjets  bryd¬ 
ning,  der  kan  være  for  svag,  således  at  lyset  ikke  er  samlet, 
når  det  kommer  til  nethinden.  Denne  fejl,  som  vi  kalder  over¬ 
langsynethed,  korrigeres  ved  et  passende  konvext  brilleglas, 
der  forøger  brydningen,  således  at  strålerne  samles  på  net¬ 
hinden. 

Øjets  brydning  kan  også  være  for  stærk,  således  at  lyset 
samles,  inden  det  når  nethinden:  nærsynethed,  der  korrigeres 
ved  et  passende  konkavt  brilleglas,  der  formindsker  brydnin¬ 
gen  (spreder  strålerne),  således  at  de  samles  på  nethinden. 

Vi  er  her  gået  ud  fra,  at  øjets  hornhinde  var  krummet  over 
en  kugleflade;  dette  er  ikke  altid  tilfældet,  krumningen  kan 
være  forskellig  i  to  på  hinanden  lodrette  meridianer:  det  er 

astigmatisk  (som  overfladen  af  en  forlovelsesring,  der  er  stær¬ 
kere  krummet  ovenfra  nedad  end  i  sin  cirkumferens).  I  dette 
tilfælde  anvendes  cylinderglas. 

Synet  i  nærhed  kræver  stærkere  brydning  end  afstandssy¬ 
net;  denne  forøgelse  i  brydning  opnås  i  unge  øjne  derved,  at 
øjets  linse  hvælves  stærkere  ved  hjælp  af  en  særlig  muskel. 
Ævnen  til  at  gøre  øjets  linse  stærkere  brydende  aftager  med 
årene,  linsen  bliver  stiv;  allerede  i  45-års  alderen  er  ævnen 
aftaget  så  betydelig,  at  det  generer  læsningen,  hvorfor  man 
under  denne  må  hjælpe  sig  med  konvexglas.  Her  er  forudsat, 
at  individet  ikke  er  nærsynet,  thi  i  så  fald  er  øjets  brydning 
altså  i  og  for  sig  for  stærk,  og  briller  til  læsning  kræves 
langt  senere,  om  de  overhovedet  er  nødvendige. 

For  at  forstå  nytten  af  briller  er  det  nødvendigt  at  erindre, 
at  glassene  kun  er  i  stand  til  at  forandre  lysstrålernes  retning. 
Lyset,  der  udgår  fra  en  genstand,  man  ønsker  at  betragte, 
skal  af  øjet  kunne  samles  således,  at  et  skarpt  billede  dannes 
på  dets  nethinde;  er  dette  på  grund  af  øjets  bygning  umulig¬ 
gjort,  vil  brilleglas  kunne  hjælpe.  Derimod  vil  en  synssvæk¬ 
kelse,  der  skyldes  uklarhed  i  de  brydende  medier  (hornhinde, 
linse,  glaslegeme)  eller  svækkelse  af  de  perciperende  dele  (net¬ 
hinde,  synsnerve)  naturligvis  ikke  kunne  afhjælpes  med  glas. 

I  gamle  dage  måtte  mennesker,  hvis  øjne  havde 
brydningsfejl,  bøje  sig  for  omstændigheder,  over  hvilke 
man  ikke  kunde  gøre  sig  til  herre.  Den  nærsynede 
måtte  vælge  sin  livsstilling  efter  sine  øjne;  han  pas¬ 
sede  åbenbart  ikke  til  at  være  kriger,  derimod  var 
han  egnet  til  at  udføre  de  kunstfærdige  arbejder  i 
guld  og  ædelstene,  der  endnu  vækker  vor  beundring, 
og  af  hvilke  nogle  er  så  fine,  at  man  har  villet  bruge 

dem  som  bevis  for,  at  oldtiden  må  have  kendt  og 
benyttet  forstørrelsesglasset.  Dette  bevis  kan  altså 
ikke  føres  på  denne  måde. 

I  oldtiden  læste  man  i  almindelighed  ikke  meget; 
det  samme  gjaldt  i  middelalderen.  I  bogtrykkerkun¬ 
stens  første  dage  var  typerne  meget  store,  hvorfor 
trangen  til  konvexbriller  ikke  var  betydelig,  og  hvad 
trangen  til  glas  for  nærsynethed  angår,  var  den  i 
hvert  fald  for  byboerne,  der  levede  trangt  i  snævre 
gader,  næppe  påtrængende. 

i 

II 

Den  vigtigste  del  af  brillen  er  selvfølgelig  glasset, 
og  man  kunde  på  forhånd  tro,  at  glassets  opfindelse 
var  den  første  betingelse  for  brillernes.  Således  er  det 
dog  ikke,  thi  vel  er  og  har  til  alle  tider  de  fleste 
brilleglas  virkelig  været  af  glas,  men  adskillige  har 
været  gjorte  og  gøres  til  dels  den  dag  i  dag  af 
materiale,  der  findes  i  naturen:  røgtopas,  som  ofte 
benyttes  til  kinesiske  briller,  bjærgkrystal  o.  s.  v. 
Navnet  brille  kommer  just  af  beryl,  et  ord,  der  kan 
spores  tilbage  til  den  tidligste  oldtid,  og  som  op¬ 
rindelig  var  navnet  på  en  klar  ædelsten,  der  er 
kendt  den  dag  i  dag;  men  i  middelalderen  anvendte 
man  det  for  enhver  klar  og  gennemsigtig  krystal  og 
også  for  glas.^) 

Imidlertid  er  kunsten  at  fremstille  glas  i  sin  mest 

J.  Hirschberg,  Geschichte  der  Brillen.  Graefe-Saemisch, 
Handbuch  der  gesamten  Augenheilkunde,  13.  bd.  1908,  s.  265 
— 285. 

primitive  form  urgammel.  Relieffer  på  de  ægyptiske 
kongegrave  viser  os  glaspustere  på  en  tid,  der  ligger 
^700  år  tilbage,  men  fremstillingen  af  farveløst  glas 
var  i  mange  hundrede  år  derefter  forbunden  med 
den  største  vanskelighed  og  lykkedes  kun  tilfældigt, 
hvilket  er  forklaringen  på,  at  vinduesruder  først  ind¬ 
førtes  i  det  1 2te — 13de  århundrede;  kulørte  ruder 
kendtes  dog  tidligere.^) 

1  og  for  sig  var  der  altså  intet  i  vejen  for,  at  lin¬ 
ser,  således  som  det  også  undertiden  er  påstået,  kunde 
have  været  kendte  i  den  klassiske  oldtid,  men  erfarin¬ 
gen  støtter  rigtignok  ikke  denne  antagelse. 

Man  kendte  dog  linsens  vigtigste  egenskaber,  thi 
man  vidste,  at  kuglerunde  flasker,  fyldte  med  vand, 
de  såkaldte  skomagerkugler,  kunde  benyttes  til  at  an¬ 
tænde  brændbare  stoffer  med,  og  at  de  havde  ævne 
til  at  forstørre.  Plinius  oplyser,  at  lægerne  anvendte 
dem  som  brændglas,  og  i  Aristophanes’  »Skyerne« 
forekommer  følgende  samtale,  der  yderligere  bestyrker 
dette : 

Strepsiades 

Jeg  fundet  har  en  saare  snild  Maneer, 

Hvordan  den  Stævning  kan  tilintetgjøres, 

Det  vil  du  selv  indrømme  mig. 

Sokrates 

Hvordan  ? 

Strepsiades 

Hos  Medicinudsælgerne  har  du 
Vel  sagtens  seet  den  gjennemsigtige 
Og  skjønne  Steen,  hvormed  de  tænde  Ild.? 


E.  H.  Oppenheimer,  Theorie  und  Praxis  der  Augenglåser,  Ber¬ 
lin  1 904.  s.  II  — 12. 


Sokrates 
Du  mener  Brændeglasset?^) 

Strepsiades 

Ja,  jeg  gjør. 

Sokrates 

Nu  godt,  og  hvad  saa  videre? 

Strepsiades 

Om  nu. 

Imedens  Skriveren  skrev  Stævningen, 

Jeg  stillede  mig  lidt  derfra  med  dette, 

Saaledes  imod  Solen,  og  bortbrændte 
Dermed  hvert  Bogstav  i  hans  Stævning  mod  mig. 

Sokrates 

Ja,  snildt  i  Sandhed,  ved  Chariterne.^) 

Skomagerkuglens  forstørrende  ævne,  som  Grækerne 
og  Romerne  altså  også  var  bekendte  med,  mente  de 
skyldtes  en  egenskab  ved  vandet.  Seneca  fremhæver 
dette:  »Litterae  quamvis  minutae  et  obscurae,  per 
vitream  pilam  aqua  plenam  majores  clarioresque  cer- 
nuntur«,  og  Macrobius,  der  nævner,  at  restauratø¬ 
rerne  anbringer  æg  i  glasvaser  fyldte  med  vand,  for 
at  disse  skal  se  større  ud,  benytter  samme  forkla¬ 
ring.^) 

Hvorvidt  Grækerne  og  Romerne  derimod  har  kendt 
linser  af  glas  eller  bjærgkrystal  er  tvivlsomt;  når 
enkelte  forskere  har  kunnet  pege  på  opgravede  kon- 
vexlinser,  har  andre  ligeså  kyndige  påstået,  at  det 
ikke  drejede  sig  om  instrumenter,  der  havde  været 

Her  står  i  den  græske  text  »glasset«  (x^|v  baXov  Aeyeit;;). 

Forf.s  anm. 

Aristophanes’s  Komedier  oversatte  af  J.  Krag,  Odense  1825,  s.  201, 

Pansier,  Histoire  des  lunettes,  Paris  1901,  s.  3 — 4. 


anvendte  til  optisk  brug,  men  at  det  simpelthen  var 
knapper  eller  lignende.^)  Imidlertid  er  det  vanskeligt 
at  forstå,  at  en  sådan  »knaps«  forstørrende  ævne  helt 
skulde  være  undgået  ejermandens  opmærksomhed,  og 
Plinius  synes  at  omtale  bjærgkrystallinsen  som  et 
instrument,  der  benyttes  af  læger  til  at  brænde  med: 
»Invenio  medicos,  quae  sunt  urenda  corporum,  non 
aliter  utilius  id  fieri  putare,  quam  cristallina  pila 
adversis  posita  solis  radiis«.^) 

Men  hvorledes  dette  nu  end  forholder  sig,  findes 
der  intet  som  helst  holdepunkt  for  den  antagelse,  at 
brilleglasset,  linsen  med  stor  brændvidde,  har  været 
kendt  i  oldtiden.  En  almindelig  bekendt  fortælling, 
der  synes  at  bevise  det  modsatte,  er,  at  Nero  ifølge 
Plinius  og  Suetonius  har  benyttet  en  sleben  sma¬ 
ragd  som  brilleglas.  Plinius  skriver:  »Nero  princeps 
gladiatorum  pugnas  spectabat  in  zmaragdo«.^) 

Herpå  er  det,  at  fortællingen  er  bygget.  Der  står 
imidlertid  intet  som  helst  om,  at  smaragden  var  sle¬ 
ben  til  som  en  linse,  og  at  Nero  har  været  stærkt 
nærsynet,  således  som  man  også  har  villet  slutte  af 
Plinius’  ord,  er  af  andre  grunde  tvivlsomt,  han  var 
f.  ex.  lidenskabelig  vognstyrer  ved  kapkørsler.  Men 
vi  ved,  at  Nero  havde  svage  øjne,  og  at  han  led  af 
lysskyhed,  tænkeligt  er  det  altså,  at  han  har  benyt¬ 
tet  smaragden  for  med  den  at  dæmpe  lyset;  det  er 


J.  Hirschberg,  Geschichte  der  Augenheilkunde.  Graefe-Sae- 
misch,  Handbuch  der  gesamten  Augenheilkunde,  12.  bd.  1899, 
s.  lO^Ogflg. 

*)  37.  bog,  2.  kapitel. 

®)  37.  bog,  5.  kapitel. 


også  muligt,  at  han  ikke  har  set  gennem,  men  i  den, 
enten  fordi  spejlbilledet  har  moret  ham,  eller  fordi 
smaragden,  der  ansås  for  at  være  styrkende  for  øjnene, 
har  været  anvendt  som  kur.  Endelig  er  det  ikke  helt 
udelukket,  at  den  kan  bringes  i  forbindelse  med 
Neros  politiske  sympatier,  han  begunstigede  jo  det 
såkaldte  grønne  parti  og  viste  blandt  andet  dette  ved 
at  bære  grønne  klæder  og  lade  arenaen  bestrø  med 
grønt  sand  (pulveriseret  malakit).^) 

Der  er  altså  grunde  nok  for  Nero  til  at  benytte 
smaragden,  og  det  er  ikke  på  nogen  måde  nødven¬ 
digt  eller  naturligt  at  anse  denne  for  at  have  været 
en  brille,  hvilket  jo  vilde  stride  mod  alle  andre  erfa¬ 
ringer  fra  datiden  (se  Ciceros,  Cornelius  Nepos’ 
og  Suetonius’  udtalelser  ovenfor). 

Som  et  kuriosum  skal  endnu  nævnes,  at  den  hel¬ 
lige  Hieronymus  (^31 — 420)  undertiden  findes  an¬ 
givet  som  brillernes  opfinder.  Hvorfra  denne  legende 
oprindelig  skriver  sig,  kan  ikke  oplyses.  Ghirlandajo 
(1449 — 1494)  har  malet  et  billede  af  den  hellige 
Hieronymus  arbejdende  ved  en  pult,  på  hvis  ene 
endestykke  et  par  briller  er  ophængt;  heri  er  der 
dog  ikke  noget  påfaldende,  thi  i  tidligere  tid  gjorde 
man  sig  på  malerier  ofte  skyldig  i  anakronismer, 
men  muligt  er  det,  at  Ghirlandajos  maleri,  der 
hænger  i  Ognissantikirken  i  Florents,  kan  have  inspi¬ 
reret  en  optiker  i  Venedig,  om  hvem  man  ved,  at 
han  i  1660  uden  for  sin  butik  havde  den  hellige 
Hieronymus’  billede  med  underskriften:  »brillernes 


Emil  Bock,  Die  Brille  und  ihre  Geschichte,  Wien  1903,  s.  8. 

opfinder«/)  og  dette  skilt  kan  da  have  bidraget  til 
legendens  videre  udbredelse. 

Vi  må  i  hvert  fald  gå  ret  langt  frem  i  menneske¬ 
slægtens  historie,  før  vi  møder  sikre  eller  nogenlunde 
sikre  efterretninger  om  brilleglasset.  Som  ophavs¬ 
mand  til  dette  er  fra  forskellig  side  nævnt  Oxforder- 
munken  Roger  Baco  (1214 — 1294).  Sandheden  er 
dog  alene  den,  at  Baco,  der  blandt  andre  interes¬ 
sante  ting  har  beskæftiget  sig  med  læren  om  synet, 
i  sine  bemærkninger  om  forstørrelsesglasset  for  første 
gang  udtaler  den  mulighed,  at  oldinge  og  svagsynede 
kunde  finde  hjælp  ved  glas,  der  var  slebne  på  pas¬ 
sende  måde.  løvrigt  har  han,  såvidt  vides,  ikke  gjort 
forsøg  af  nogen  art,  og  hans  optiske  teorier  er  ikke 
originale;  at  glaskuglesegmenter,  således  som  han 
angiver,  kan  virke  som  forstørrelsesglas,  var  kendt 
før  hans  tid.^)  Dog  er  det  just  i  Bacos  levetid,  at 
brilleglasset  eller  brillerne  opfindes. 

Den  tro,  at  Kineserne  skulde  have  kendt  dem  tid¬ 
ligere,  er  almindelig  udbredt  i  mundtlig  overlevering. 
Hirschberg  har  for  at  få  denne  belyst  henvendt  sig 
til  den  store  autoritet  i  kinesiske  spørgsmål  Fr.  Hirth 
ved  Cdlumbiauniversitetet,  som  har  meddelt  ham,  at 
der  ikke  findes  noget  holdepunkt  for  påstanden  om, 
at  Kineserne  har  kendt  linser  af  glas  eller  bjærg- 
krystal,  før  Europæerne  opfandt  sådanne. 

Opfindelsen  er  da  sikkert  europæisk  og  skete  i 
slutningen  af  det  13de  århundrede,  men  det  er  ikke 
muligt  at  henføre  den  til  en  bestemt  person,  og  ude- 

B oc  k ,  1.  c.,  s.  1 4 —  1 5. 

*)  Hirsch  berg,  1908,1.0.,  s.  277. 

lukket  er  det  ikke,  at  ideen  er  opstået  omtrent  sam¬ 
tidig  på  forskellige  steder.  Cl.  du  Bois-Reymond 
har  gjort  opmærksom  på,  at  visse  (sent  romerske.?) 
vinduesruder  på  en  vis  måde  dannede  plankonvexe 
linser  med  en  brændvidde  på  i — 2  dioptrier,  og  at 
de  altså  kunde  give  et  klarere  billede  af  genstande, 
hvis  man  nærmede  øjet  stærkt  til  glasset,  således  at 
kun  en  lille  del  af  det  benyttedes.  Ligeledes  ved  man 
fra  talrige  beretninger  og  fra  bevarede  relikviskrin 
og  monstrantser,  at  man  i  disse  brugte  at  indslibe 
stykker  af  beryl  og  bjærgkrystal  for  at  gøre  indholdet 
mere  synligt.  Dette  kunde  altså  have  givet  ideen. 

At  tidspunktet  faldt  i  slutningen  af  det  13de  århun¬ 
drede,  ved  man  af  mange  beretninger.  Francesco 
Redi^)  (1626 — 1697),  professor  i  Pisa,  fortæller  så¬ 
ledes,  at  han  blandt  sine  gamle  håndskrifter  har  et 
\ 

fra  1299,  i  hvis  fortale  brillernes  opfindelse  er  om¬ 
talt  med  følgende  ord:  »Jeg  føler  mig  så  besværet  af 
alderen,  at  jeg  ikke  har  kraft  til  at  læse  eller  skrive 
uden  de  glas,  som  man  kalder  øjenglas,  og  som  for¬ 
nylig  er  opfundne  til  bekvemmelighed  for  stakkels 
oldinge,  når  de  har  vanskeligt  ved  at  se.« 

Redi  tilføjer,  at  i  en  prædiken,  som  Giordano 
da  Rivalto  holdt  i  Florents  23de  februar  1305,  fore¬ 
kommer  følgende:  »Det  er  ikke  tyve  år  siden,  at  man 
opfandt  den  kunst  at  gøre  øjenglas,  som  bevirker,  at 
man  kan  se  godt,  og  som  er  en  af  de  nyttigste  kun¬ 
ster,  som  verden  kender.« 

Blandt  de  mænd,  der  er  udpegede  som  brillernes 


')  Bock,  1.  c.,  s.  12. 


opfinder,  må  i  første  række  nævnes  broder  Ales- 
sandro  de  Spina,  der  havde  levet  sammen  med 
broder  Giordano  i  klostret  S.  Catarina  i  Pisa.  Imid¬ 
lertid  går  beretningen  om  de  Spina  kun  ud  på,  at 
han  var  gen-opfinderen  af  brillerne.  I  et  håndskrift 
(fremdraget  af  Redi),  påbegyndt  af  broder  Barto- 
lomeo,  efter  hans  død  1347  fortsat  af  broder  Ugo- 
lino,  og,  da  han  døde,  af  broder  Domenico,  bli¬ 
ver  Alessandro  de  Spinas  død  (1513)  omtalt,  og 
der  står  om  ham,  at  han  kunde  udføre  med  sine 
hænder,  hvad  han  ønskede,  og  da  nu  en  havde  op¬ 
fundet  øjenglassene,  men  ingen  vilde  meddele,  hvor¬ 
ledes  den  kunst  at  fremstille  dem  udførtes,  så  havde 
denne  gode  mand  og  kunstner  strax  uden  undervis¬ 
ning  lært  sig  selv  og  andre  det.^) 

Fra  anden  side  er  som  opfinder  nævnt  Salvino 
d’Armato  degli  Armati,  der  skal  have  gjort  opfin¬ 
delsen  1285,  og  som  døde  1317.  Florentinerforskeren 
Leopoldo  del  Migliore  meddeler  1684  i  sin  bog 
om  Florents,  at  ifølge  en  gammel  håndskreven  liste 
over  begravelser  i  kirken  S.  Maria  Maggiore  »var  der 
et  mindesmærke,  der  gik  tilgrunde,  da  kirken  blev 
restaureret  ....  det  var  over  Salvino  degli  Ar¬ 
mati,  der  var  af  adelig  slægt  ....  man  så  denne 
mands  skikkelse  udstrakt  på  en  stenplade  ....  og 
derunder  ordene:  Her  hviler  Salvino  Armato  Ar¬ 
mati  fra  Florents,  han,  der  opfandt  brillerne.  Gud 
tilgive  ham  hans  synd.  I  det  Herrens  år  1317.« 

J  oseph  Priestley,  The  History  and  present  State  of  Dicoveries 

relating  to  Vision,  Light,  and  Colours,  London  1772,  1.  bd.,  s.  26. 

—  Hirschberg,  1.  c.,  1908. 

Ifølge  dette  skulde  altså  Salvino  d’Armato  være 
den,  der  opfandt  brillerne;  men  Hirschberg  stiller 
sig  dog  skeptisk  overfor  denne  meddelelses  pålidelig¬ 
hed;  han  peger  på,  at  vi  intet  får  at  vide  om,  hvor¬ 
fra  denne  fortegnelse  over  gravsteder  skriver  sig,  og 
endvidere  på,  at  gravskriftinskriptioner  ikke  altid  er 
fri  for  overdrevne  lovprisninger,  der  først  og  frem¬ 
mest  er  udtryk  for  de  efterlevende  slægtninges  an¬ 
skuelser. 

Således  som  allerede  en  gang  antydet  er  det  imid¬ 
lertid  muligt,  at  brillerne  er  opfundne  omtrent  sam¬ 
tidig  på  flere  steder.  Dette  bliver  endnu  sandsynligere 
derved,  at  man,  omtrent  på  samme  tid  som  opfin¬ 
delsen  skal  være  gjort  i  Italien,  finder  brillerne  om¬ 
talt  på  steder,  der  ligger  ret  fjærnt  derfra,  og  dette 
må  tillægges  betydning,  når  hensyn  tages  til  datidens 
vanskelige  kommunikationsforhold. 

Omkring  år  1300  blev  »beryller«  anvendt  meget  i 
Flandern.  Alexander  von  Humboldt  omtaler  det 
specielt  for  Haarlems  vedkommende,  og  en  optegnelse 
i  det  tidligere  abbedi  Saint  Bavon  lez  Gand  fortæller, 
at  1282  benyttede  en  gejstlig  Nicolaus  Buller  en 
brille. 

I  slutningen  af  det  13de  århundrede  omtales  også 
brillerne  i  Tyskland. 

På  dette  tidspunkt  existerede  læren  om  synet  og 
lysbrydningen  ikke,  idet  den  først  blev  til  ved  Kepler 
(i  57i  — 1650). 

De  første  brilleglas  var  udelukkende  konvexe,  og  i 
nogle  århundreder  var  disse  de  eneste  kendte.  Konkav¬ 
glasset  kom  først  i  brug  i  midten  af  det  16de  århun- 

drede  (1550 — 60),  på  hvilken  tid  Regensburger  Brillen- 
macherordnung  omtaler  skydebriller  for  nærsynede. 
Tidligere  havde  man  dog  vistnok  forstået  at  hjælpe 
sig  på  anden  måde;  Stilling^)  angiver  i  det  mindste 
i  en  bog  om  duel  fra  denne  tid  (Fausto  da  Lan- 
giano,  Del  duello,  Venezia  1551,  s.  56)  at  have  fundet 
omtalt  særlige  for  nærsynede  bestemte  hjælme,  der  i 
visiret  havde  smalle  spalter.  Som  bekendt  ser  nærsy¬ 
nede  tydeligere  gennem  sådanne,  ligesom  gennem  små 
huller,  et  forhold,  som  også  undertiden  nutildags  finder 
anvendelse. 

Det  ældste  bevis  for  konkavglassets  tilstedeværelse 
har  Raffael  leveret  i  sit  portræt  af  pave  Leo  X 
(1517—1519).  Paven,  hvis  øjne  røber  hans  nærsynet¬ 
hed,  bærer  i  hånden  et  glas,  der  ved  sin  spejling 
tydelig  viser  dets  konkave  form.  Fra  omtrent  samme 
tid  er  et  maleri  af  Lucas  Muller  (Cranach):  Chri- 
stus  og  synderinden  (Munchen),  på  hvilket  findes  en 
mand  med  konkave  briller. 

I  året  1760  lod  Benjamin  Franklin,  der  var  nær¬ 
synet,  sig  lave  en  brille,  hvis  glas  bestod  af  to  sam- 
menkittede  halvovaler,  den  øverste  konkav,  den  neder- 
ste  konvex.  Det  blev  herved  muligt  for  ham  at  se  så¬ 
vel  på  afstand  som  i  nærhed  med  den  samme  brille. 
Franklinske  briller  benyttes  meget  i  vore  dage;  glas¬ 
sene  *gøres  nu  i  reglen  i  ét  stykke  (bifokale  glas). 

Hvad  senere  tiders  forbedringer  og  ny-opfindelser 
på  brilleglassets  område  angår,  har  mange  af  dem 
den  aller  største  betydning,  men  en  udførlig  omtale 


1.  c.,  s.  198, 

her  vilde  blive  altfor  speciel  for  denne  bogs  læsere. 
Cylinderglas,  således  som  de  benyttes  af  astigmatikere, 
blev  første  gang  slebne  af  optikeren  McAl lister  i 
Philadelphia  (1828);  året  forud  havde  den  engelske 
astronom  Airy  funden  sin  egen  astigmatisme,  nogle 
har  påstået,  at  han  også  korrigerede  den;  men  alle¬ 
rede  1758  havde  David  Brewster  omtalt  astigma¬ 
tismen.^) 

De  senere  års  fremskridt  består  i  kunstfærdigt 
slebne  glas,  der  ved  at  give  klarere  billeder  betyder 
en  stor  triumf  for  videnskab  og  teknik.  Det  er  især 
den  berømte  svenske  ophthalmolog  Gullstrand,  der 
har  æren  for  disse,  men  en  nærmere  omtale  af  dem 
må  her  undlades,  da  der 'kræves  stor  speciel  indsigt 
for  at  kunne  skatte  dem  efter  fortjeneste.  De  har  dog 
sikkert  haft  deres  andel  i,  at  glassenes  rent  ydre  form 
er  ifærd  med  at  forandre  sig. 

Oprindelig  var  glassene  runde,  men  ved  udgangen 
af  det  1 8de  århundrede  ses  ikke  sjældent  store  otte¬ 
kantede  briller,  noget  senere  (dog  også  før  1800) 
firkantede  og  ovale  glas,  der  stammede  fra  England, 
og  som  indtil  for  nylig  har  været  så  godt  som  ene¬ 
rådende.  Imidlertid  findes  der  i  øjeblikket  atter  en 
kendelig  tilbøjelighed  til  at  vende  tilbage  til  denf 
store  runde  form.  For  en  del  kan  moden  måske  have 
skyld  heri,  men  at  de  omtalte  moderne  tekniske  frem¬ 
skridt  også  har  haft  betydning,  kan  som  nævnt  ikke 
bestrides.  Forholdet  er  nemlig,  at  gennem  de  på  sæd¬ 
vanlig  måde  slebne  glas  ses  kun  tydeligt,  når  blikket 


E.  H.  Oppenheimer,  1.  c.,  s.  14. 

rettes  gennem  glassets  optiske  axe,  ikke  når  man  ser 
skråt  igennem  det.  Der  er  altså  ikke  ved  dets  byg¬ 
ning  taget  hensyn  til,  at  øjet  kan  bevæges  bag  glasset, 
men  det  er  forudsat,  at  hovedet  kan  bevæges  efter 
den  genstand,  man  vil  betragte.  Derfor  er  den  peri¬ 
fere  del  betydningsløs.  De  omtalte  moderne  glas  giver 
imidlertid  også  klare  billeder,  når  genstanden  be¬ 
tragtes  skråt  igennem  dem,  og  det  er  derfor  af  betyd¬ 
ning,  at  ikke  en  større  del  af  periferien  opad  og  nedad 
fjærnes,  o:  den  runde  form  er  den  fordelagtigste. 

Hvad  materialet,  hvoraf  >^brilleglas«  gøres,  angår, 
da  har  det  som  regel  været  glas.  1  lang  tid  kunde 
et  godt  materiale  kun  fremstilles  i  Venedig  eller 
snarere  i  Murano,  beliggende  på  en  af  øerne  i  de 
venetianske  laguner,  hvor  glasmagerierne  på  grund 
af  deres  brandfare  var  henlagte.  Allerede  i  det  1 3  de 
århundrede  dannede  glasmagerne  i  Murano  deres 
laug,  der  bevarede  hemmeligheden  ved  glassets  frem¬ 
stilling  indtil  det  i6de  århundrede,  da  den  blev  røbet 
og  bekendt  i  andre  lande. 

Som  allerede  nævnt  er  andet  materiale  end  glas, 
navnlig  bjærgkrystal,  anvendt  til  alle  tider;  når  det 
endnu  undertiden  benyttes,  er  det  af  hensyn  til  dets 
hårdhed  (det  ridses  vanskeligt),  og  fordi  det  kun  i 
meget  ringe  grad  er  udsat  for  at  dugge,  da  dets 
varmeledningsævne  er  så  betydelig. 

1  slutningen  af  det  i  yde  århundrede  (1691)  frem¬ 
stillede  Christian  Porschinen  i  Konigsberg  briller 
af  rav;  han  kogte  det  slebne  rav  i  linolie,  hvorved 
det  mistede  sin  gule  farve  og  blev  gennemsigtigt.^) 

Grosses  Universal  Lexikon  (Z  ed  ler),  Halle  und  Leipzig,  3.  bd., 
1733,  sp.  1401. 


Bock  erklærer,  at  dette,  såvidt  ham  bekendt,  er 
den  eneste  existerende  angivelse  herom,  og  at  man 
derfor  ikke  kan  vide,  hvorvidt  disse  briller  har  gjort 
lykke,  og  om  de  måske  ikke  alene  har  været  benyt¬ 
tede  til  beskyttelsesbriller,  sådanne  som  en  senere  tid 
lavede  af  glimmer  og  marieglas.  Det  er  i  denne  for- 


Fig.  1.  Lorentz  Spenglers  ravlinser  (Rosenborg), 

bindelse  af  interesse,  at  der  på  Rosenborgsamlingen 
blandt  en  del  kunstfærdige  snurrepiberier  udskårne  i 
rav  findes  to  ravlinser.  Alle  disse  ting  er  gjorte  af 
hof-kunstdrejer  Lorentz  Spengler  (1720 — 1807),  der, 
foruden  at  han  var  en  kunstfærdig  mand,  var  stærkt 
naturvidenskabelig  interesseret  og  befattede  sig  med 
brugen  af  fysiske  instrumenter,  som  han  også  for¬ 
færdigede.^)  Den  ene  af  linserne  (12.  183)  er  indfattet 


J.  E.  A.  Hansen,  Bikubens  Gaard  i  Silkegade  og  dens  Beboere. 
Industriforeningens  Tidsskrift,  1887,  nr.  12  o.  f. 

i  en  sølvring,  til  hvilken  er  fæstet  et  lille  håndtag  af 
rav,  dens  diameter  er  5  ctm.,  den  er  plankonvex  og 
svarer  målt  med  sphærometer  og  glaslinse  til  c.  6  diop- 
trier.  Den  anden  (12.  188)  er  uden  egentlig  indfatning, 
men  skåret  i  ét  stykke,  således  at  der  om  den  egent¬ 
lige  linse  er  dannet  en  ramme,  og  fra  denne  udgår 
et  håndtag  i  form  af  en  arm  med  hånd  yderst.  Lin¬ 
sens  diameter  er  4  ctm.,  dens  sphæriske  flader  målte 
med  sphærometer  9,75  og  <  9.00  dioptrier,  og  den 
svarer  til  en  glaslinse  af  c.  19  dioptrier. 

Linserne  fungerer  den  dag  i  dag  som  fortræffelige 
forstørrelsesglas,  og  til  trods  for  en  mængde  små 
sprækker  i  det  forgængelige  materiale  er  de  absolut 
anvendelige  til  dechiffrering  af  små  utydelige  bog¬ 
staver.  De  må  altså  sikkert  have  været  anvendte  som 
læseglas  og  har  betydelig  interesse  derved,  at  de, 
såvidt  bekendt,  er  uden  sidestykke. 

Ravet  er  da  sikkert  anvendeligt  som  materiale, 
men  de  briller,  der  laves  af  det,  hører  jo  til  de  far¬ 
vede  glas.  Mærkeligt  nok  er  briller  af  farvet  glas  af 
ret  ny  dato,  de  omtales  første  gang  i  midten  af  det 
17de  århundrede  med  grønt  glas  fra  Venedig.  Det  er 
utvivlsomt  den  gamle  ide  om  den  grønne  farve  som 
værende  gavnlig  for  øjnene,  der  atter  spøger.  De 
grønne  venetianske  briller  holdt  sig  på  markedet  i 
mere  end  et  århundrede;  vi  har  på  det  medicinsk¬ 
historiske  Museum  to  udmærkede  exemplarer  af  disse 
briller:  en  bindebrille  med  plane  glas  i  hornfatning 
og  en  bøjlebrille  med  svagt  konvexe,  grønne  glas. 
Ligeledes  findes  på  Rolkemuseet  en  bindebrille  med 
grønt  glas;  den  har  været  benyttet  som  sygebrille 
fra  1818  til  1824  af  krigsråd,  havneskriver  Ipsen. 

I  det  1 8de  århundrede  anvendtes  i  Frankrig  andre 
farver;  røgfarven  (London  smoke)  opstod  i  20-erne  i 
forrige  århundrede.  De  blå  glas  er  af  yngre  og  de 
gule  (Fieuzalglas)  af  endnu  senere  dato  (1885).  Helt 
moderne  er  de  gulgrønne,  euphosglas,  og  de  grågrønne, 
Hallauerglas. 

De  farvede  glas  hører  dog  fortrinsvis  ind  under  en  gruppe 
af  briller,  som  vi  ikke  her  nærmere  skal  fortabe  os  i:  beskyt¬ 
telsesbrillerne.  Disse  benyttes  jo  især  mod  støv  og  sol  og  mod 
de  farer,  forskellig  industriel  virksomhed  og  håndværk  fører 
med  sig.  —  En  ejendommelig,  interessant  form  er  pestdok¬ 
torens  krystalglas,  således  som  det  benyttedes  under  pesten  i 
Rom  1656.  For  at  undgå  smitte  bar  pestlægerne  en  lang 
klædning  af  taft,  i  hånden,  der  var  dækket  med  handske,  en 
stav  til  at  pege  med  for  ikke  at  berøre  patienten,  for  næsen 
et  næb  fyldt  med  aromatiske  urter  og  for  øjnene  krystal¬ 
briller,  thi  bjærgkrystal  havde  ævne  til  at  rense  de  farlige 
stråler,  der  udgik  fra  patienten,  således  at  de  ikke  gjorde 
øjnene  nogen  skade.  —  En  form  af  beskyttelsesbriller,  der 
sikkert  er  meget  gammel,  og  som  har  særlig  interesse  for  os 
Danske,  er  Eskimoernes  snebriller,  der  vistnok  nu  er  ved  at 
forsvinde,  i  hvert  fald  i  Grønland.  De  er  dog  ikke  forsynede 
med  glas,  men  består  af  et  tilskåret  stykke  træ  eller  læder 
med  spalter  eller  huller  til  at  kigge  igennem,  og  de  bindes 
for  øjnene  til  beskyttelse  navnlig  mod  det  stærke  lys  på 
snemarkerne  og  altså  forebyggende  mod  den  meget  gene¬ 
rende  øjenlidelse  (sneblindhed),  lyset  kan  forårsage.  På  etno¬ 
grafisk  Samling  findes  en  del  smukke  exemplarer  (af  træ)  fra 
Østgrønland;  de  er  hjemførte  af  Holm.  En  læderbrille  er 
i  forfatterens  besiddelse.  På  Amundsens  sydpolsexpedition 

forsøgtes  eskimobrillerne,  men  bærerne  plagedes  mere  eller 
mindre  af  lysskyhed  og  tåreflod,  medens  farvede  glas  (euphos- 
glas)  beskyttede  helt.^) 

III 

I  det  foregående  har  det  især  drejet  sig  om  brille¬ 
glasset,  vi  går  nu  over  til  et  nyt  afsnit,  hvor  inter¬ 
essen  hovedsagelig  er  knyttet  til  brillestellet. 

De  kilder,  man  har  at  øse  af  for  at  klare  denne 
side  af  sagen,  er  for  den  ældste  tids  vedkommende 
næsten  udelukkende  litterære.  At  billedhuggeren  i  de 
dage  skulde  medtage  brillerne  i  sin  menneskefrem¬ 
stilling  var  ikke  at  vente,  og  den  statue  af  en  mand 
med  briller  fra  det  1 5de  århundrede  (museet  i  Vienne), 
Pansier  fremdrager,  må  anses  for  at  være  en  stor 
raritet.^)  1  en  noget  senere  tid  har  malerier  været 
værdifulde  kilder  til  studiet,  og  endelig  har  de  sam¬ 
linger  af  gamle  briller,  som  i  de  senere  år  er  skabte 
navnlig  i  Tyskland,  haft  stor  betydning.^'^)  Det  er 
kun  få  år  siden,  at  en  optiker  i  Niirnberg,  1.  F. 


Holth,  Norsk  magaz.  for  læger,  1912,  nr.  12. 

Her  skal  dog  tilføjes,  at  Jeremias  på  Profetbrønden  i  Champmol 
ved  Dijon  har  båret  briller.  Statuen  har  nu  ikke  længere  sådanne, 
men  der  gives  et  dokument  fra  1402,  der  viser,  at  der  er  udført  et 
par  briller  (besicle),  formodentlig  af  kobber,  til  profeten  Jeremias 
(Julius  Lange,  Menneskefiguren  i  Kunstens  Historie.  Udg.  af 
P.  Købke,  Kjøbenhavn  1899,  s.  227). 

*)  R.  Greeff,  Bruchstiicke  zur  Geschichte  der  Brille.  Klinische  Mo- 
natsbl.  f.  Augenheilk.,  1913,  januar  s.  37 — 47,  februar  221 — 226, 
april  498 — 503. 

R.  Greeff,  Die  historische  Entwicklung  der  Brille.  Eine  Anleitung 
zum  Verståndnis  der  Brillenausstellung  in  dem  Heidelberger  Mu¬ 
seum.  32  s.  Uden  årstal  [1913].  Uden  angivelse  af  trykkested. 

Schmidt,  der  kan  forfølge  sine  forfædre  som  brille¬ 
magere  tilbage  til  16^0,  tilfældigvis  i  sit  hus  fandt  en 
gammel  kiste,  der  indeholdt  briller,  som  hans  forfædre 
havde  lavet,  og  som  måske  havde  ligget  der  i  århun¬ 
dreder.  Fundet  interesserede  bestyrelsen  for  Germani- 
sches  Museum  i  Nurnberg,  og  brillerne  blev  udstillede 
der  først  som  et  lån,  men  senere  som  museets  ejen¬ 
dom.  Samlingen  blev  kompletteret  derved,  at  der  i 
Nurnberg  opbevaredes  et  stort  antal  såkaldte  mester¬ 
briller  D:  kunstfærdige  briller,  som  enhver  brillemager 
i  det  17de  århundrede  måtte  forfærdige  for  at  blive 
optaget  som  mester  i  brillelauget. 

Denne  Niirnbergersamling  blev  en  spore  for  mange 
til  at  samle  og  studere  gamle  briller;  professor  Greeff 
i  Berlin  har  således  sat  sig  til  opgave  at  udfylde  de 
huller,  der  findes  i  Nurnbergersamlingen.  Han  havde 
under  ophthalmologmødet  i  Heidelberg  i  år  (1913) 
arrangeret  en  stor  interessant  udstilling  af  gamle  bril¬ 
ler.  Af  samlinger  i  Europa  må  yderligere  omtales 
M®  Alfred  Heymanns  i  Paris;  den  opbevares  i 
Carnevalet  museet  og  er  for  en  stor  del  beskrevet 
af  M®  Heymann  i  et  pragtbind,  der  udkom  forrige 
år.  En  ivrig  samler  er  professor  v.  Pflugk  i  Dres- 
den.  Samlinger  af  gamle  interessante  briller  findes 
endvidere  hos  optiker  Wolff  i  Miinchen,  optiker  Hopp 
i  Budapest  og  direktør  E.  Stegman n  i  Rathenow. 
Mindre  samlinger  har  den  optiske  industrianstalt  Emil 
Busch,  Rathenow,  øjenlægerne  Hallauer  i  Basel, 
E.  Bock  i  Laibach,  optikeren  Erich  Klein  i  Berlin 
og  American  Optical  Company  (kinesiske  briller). 

Af  museer  må  fremhæves  det  medicinsk-historiske 

museum  i  Kaiserin  Friedrich  Haus  i  Berlin.  I  Hohen- 
zollernhaus  opbevares  interessante  briller  fra  de  preus¬ 
siske  -konger  fra  Frederik  den  store,  endvidere  må 
nævnes  Altertumermuseum  i  Stuttgart;  i  Museo  civico 
i  Venedig  findes  gamle  venetianske  i  Murano  forfær¬ 
digede  briller,  enkelte  værdifulde  stykker  ejer  det 
bayrske  Nationalmuseum  i  Munchen  (værelse  25,  kasse 
12),  museet  i  Amsterdam  (pandebrille  i  Salle  des  cou- 
stumes),  Louvre,  det  tyske  museum  i  Munchen  og 
Wellcomes  medicinsk-historiske  museum  i  London. 

1  Danmarks  museer  opbevares  kun  få  briller.  Det 
forf.  bekendte  materiale  findes  på  den  danske  Samling, 
Rosenborg,  Folkemuseet,  medicinsk-historisk  Museum 
og  etnografisk  Samling.  Også  på  vore  provinsmuseer 
findes  enkelte  briller.  Af  private  har  ingeniør,  cand. 
polyt.  Thorv.  Hansen  en  samling,  hvoraf  de  ældste 
stykker  antagelig  er  ca.  100  år  gamle;  den  skriver  sig 
fra  optisk  instrumentmager  Jeppe  Smiths  efterladen¬ 
skaber  (se  s.  60).  Endvidere  har  dr.  K.  K.  K.  Lunds- 
gaard  en  lille  samling. 

Fra  midten  af  det  14de  århundrede  var  briller  ret 
almindeligt  anvendte.  De  findes  fra  den  tid  omtalte 
i  offentlige  aktstykker:  inventarielister,  testamenter 
(se  testamentet  efter  dronning  Jeanne  d’Evreux 
1372,  Carl  V  1379),  de  omtales  yderligere  i  digter¬ 
værker,  således  fortæller  Petrarca,  at  han  altid  har 
haft  godt  syn,  indtil  hen  imod  60-års  alderen,  men 
da  (1364)  måtte  han  begynde  at  anvende  briller. 

Hvorledes  brillerne  så  ud  i  den  første  tid,  ved  man 
intet  bestemt  om.  En  enkelt  sagkyndig  (Bock)  ud¬ 
taler  som  sin  anskuelse,  at  de  har  været  enkeltglas 


27 


(monocle)  på  en  stilk,  der  holdtes  i  hånden  (manocle). 
Greeff,  der  jo  også  indgående  har  studeret  brillernes 
historie,  tør  ikke  benægte,  at  man  har  benyttet  ma- 
noclen  som  læseglas,  der  holdtes  nede  over  skriften, 
men  han  angiver,  at  der  ikke  foreligger  noget  som 
helst,  der  kunde  tyde  på,  at  et  enkelt  glas  til  at 
holde  tæt  for  øjet  har  været  den  første  form  for 
briller;  sådanne  manocler  er  ikke  opbevarede,  og  i 
datidens  billedkunst  findes  intet  spor  af  dem.  Han 
mener,  at  manoclen  er  af  en  ny  dato,  og  at  dens  ind¬ 
førelse  kun  skyldes  koketteri.  1  det  sidste  har  han 
imidlertid  i  hvert  fald  uret,  thi  på  Raffaels  portræt 
af  Leo  X  (se  side  i8)  holder  denne  en  manocle,  der 
ikke  er  at  betragte  som  en  lupe,  da  den  tydeligt  har 
konkavt  glas;  ydermere  ses  manocler  i  et  håndskrift 
fra  år  1600  (Regensburger  Brillenmacherordnung.  Ger- 
manisches  Museum,  Nurnberg). 

Imidlertid  er  spørgsmålet  ikke  af  større  betydning. 
Det  skulde  vel  ikke  forekomme  usandsynligt,  at  man 
på  en  tid,  hvor  glas  var  sjældne  og  kostbare,  har 
nøjedes  med  et  enkelt;  men  dobbeltbrillerne  er  i  hvert 
fald  bievne  til  ikke  ret  længe  efter,  således  som  flere 
billeder  viser.  Glassene  i  dem  var  runde,  omgivne  af 
en  tyk  jærnring,  der  havde  en  stilk,  og  enderne 
af  de  to  stilke  var  fæstede  sammen  med  en  nagle; 
egentlig  var  disse  dobbeltbriller  altså  to  sammen¬ 
nittede  manocler.  Allerede  i  midten  af  det  14de  år¬ 
hundrede  benævnedes  de  i  Frankrig  besicles  clou- 
ants,  hvilket  navn  M®  Heymann  har  taget  op  påny, 
hos  Greeff  bliver  det  til  Nagelbrille,  og  der  er 
ingen  grund  for  os  til  ikke  også  at  benytte  dette  navn. 

Fig.  2.  Portræt  af  kardinal  Ugone.  Efter  all’fresco  maleri  af 
Tommaso  di  Modena.  San  Nicold  kirke  i  Treviso. 

Det  ældste  existerende  brillebillede  (1352) 

(se  Albertotti  l..c.) 

Naglebriller  ses  første  gang  på  et  portræt  af 
kardinal  Ugone  malet  all’fresco  af  Tommaso  di 
Modena  i  kirken  San  Nicolo  i  Treviso  1352/)  de  ses 
på  flere  andre  billeder,  f.  ex.  i  et  håndskrift  fra  be¬ 
gyndelsen  af  det  15de  århundrede  (Universitetsbiblio¬ 
teket  i  Prag.  Titelbillede  hos  Bock),  og  endelig,  for 
at  nævne  et  andet  exempel,  findes  de  på  et  portræt 
af  Virgil  malet  af  Tom  Ring  (16de  århundrede). 

På  billedet  af  kardinal  Ugone  og  på  billedet  fra 
Prag  ses  naglebrillerne  siddende  frit  på  næsen,  men 
hertil  var  de  ikke  i  alle  tilfælde  velegnede,  selv  om 
en  bevægelighed  omkring  den  stramme  nagle  til  en 
vis  grad  gjorde  det  muligt  at  fixere  dem;  ofte  måtte 
de  vel  altså  holdes.  Ifølge  Greef  sker  dette  på  så 
godt  som  alle  fremstillinger  på  den  måde,  Tom 
Rings  billede  viser:  stilken  holdes  opad  med  hånden 
over  næsen,  og  kun  på  en  enkelt  afbildning  er  den 
holdt  med  stilken  nedad  (i  en  korbog  i  klostret 
San  Marco  i  Florents). 

Når  Greeff  deraf  drager  den  slutning,  at  den  altid 
har  været  holdt  på  den  måde,  malerierne  viser,  er 
det  vanskeligt  at  give  denne  anskuelse  sin  tilslutning; 
man  behøver  kun  at  gøre  et  forsøg  for  at  opdage, 
hvor  hurtigt  man  trættes  ved  denne  stilling.  Den  kan 
måske  benyttes,  når  man  et  øjeblik  vil  se  i  en  bog, 
men  ellers  er  det  langt  naturligere  at  holde  med  et 
par  fingre  om  fatningen  af  det  ene  glas,  eller,  hvis 
stilkens  længde  tillader  det,  at  holde  denne  nedad. 
At  maleren  ikke  har  følt  sig  fristet  til  at  fremstille 


Joseph  Albertotti,  Zincotypie  d’un  portrait  avec  lunettes. 
Janus,  1904,  IX,  s.  61 2. 

sin  model  på  sidstnævnte  måde,  kan  ikke  forbavse,  da 
hånden  i  så  fald  vilde  dække  nederste  del  af  ansigtet. 

Imidlertid  er  der  mange  grunde,  der  taler  for,  at 
denne  stilling  i  hvert  fald  meget  tidlig  har  været 
benyttet  i  praxis.  Ser  man  på  det  træsnit  fra  »Bro- 
samlein«  af  Kaysersberg  1517,  der  findes  hos  Bock, 
s.  27,  og  hvor  naglebrillen  holdes  i  hånden  uden  at 
benyttes  til  læsningen,  har  dens  stilke  en  længde,  der 
berettiger  til  at  antage  dette  instrument  som  bestemt 
til  at  holdes  med  stilken  nedad  (binocle-manocle),  og 
måden,  hvorpå  figuren  holder  den,  tyder  på  det  samme. 

Af  naglebriller  findes  intet  exemplar  opbevaret;  det 
let  forgængelige  materiale  (jærn)  forklarer  dette,  og 
i  Danmark  findes  de  vistnok  ikke  fremstillede  på 
noget  billede;  om  hvorvidt  de  har  været  anvendt 
her,  ved  man  altså  intet.  De  opbevaredes  ofte  i  futte¬ 
raler  af  jærn,  kobber,  bronce,  messing  eller  senere 
af  pap,  og  disse  kendes  ikke  blot  af  afbildninger, 
men  exemplarer  af  dem  existerer;  de  var  flade,  pære¬ 
formede,  den  øverste  bredere  tredjedel  dannede  et 
låg,  som  kunde  klappes  op,  således  at  de  om  naglen 
drejede  sammenlagte  glas  kunde  skydes  ned  i  futteralet 
(lignende  hertug  Frederik  111  brillefutteral,  se  fig.  10). 

1  begyndelsen  af  det  15de  århundrede  optræder  en 
anden  mere  praktisk  form,  omtrent  som  den  nuværende 
pince-nez  (med  bøjle  over  næsen).  Denne  fortrængte 
vel  næsten  fuldstændig  naglebrillen,  men  forudsat  at 
ovenstående  bemærkninger  er  rigtige,  må  dog  de  bi- 
nocler,  der  ses  i  Regensburger  Brillenmacherordnung 
(år  1600),  betragtes  som  naglebriller  med  håndtag,  og 
under  denne  form  har  de  stadig  existeret,  om  end  ikke  i 

stort  antal,  indtil  moden  i  slutningen  af  det  i8de  århun¬ 
drede  bragte  dem  og  monoclen  til  hæder  og  værdighed. 

Det  var  direktorietiden  i  Frankrig,  der  skabte  bi- 
noden  en  kort,  men  glimrende  glansperiode,  og  med 
lynets  hast  bredte  den  mode  at  benytte  dette  instru- 


Fig,  3.  M  odekarikatur  fra  revolutionstiden.  Af  Carle  Vernet. 

Brudstykke. 


ment  til  koketteri  sig  rundt  i  Europa.  Binoclen  var 
en  nødvendig  betingelse  for  enhver  modeherre  eller 
modedame,  ganske  uafset  om  øjet  trængte  til  glas 
eller  ikke;  det  gjaldt  den  gang  ikke  så  meget  om  at 
se  som  om  at  give  sig  et  bestemt  udseende,  og  da¬ 
tidens  excentrisk  påklædte  lapse,  de  såkaldte  »ridi- 
cules«  eller  »incroyables«,  brugte  binoclen  til  ustandse¬ 
lig  fixeren  af  deres  omgivelser. 

Binoclen  er  altså  rent  formelt  set  en  moderne 


32 


form  af  naglebrillen;  de  runde  glas  sidder  paa  hver 
sin  arm,  der  er  længere  og  ofte  kunstfærdigt  udstyret. 
Armenes  andre  ender  er  forenede  enten  ubevægeligt 
eller  hyppigst  i  et  hængsel,  der  som  regel  er  om¬ 
givet  af  en  kapsel.  Om  hængslet  kan  altså  de  to  arme 
slås  sammen,  og  nedenfor  det  findes  som  oftest  et  øje, 
bestemt  for  det  silkebånd,  i  hvilket  binoclen  bares. 
Endelig  kunde  den  være  forsynet  med  et  håndtag, 
således  at  hånden  kunde  holdes  under  hagen  og  altså 
ikke  behøvede  at  dække  det  meste  af  ansigtet.  Dette 
håndtag  kunde  fremdeles  være  indrettet  således,  at 
glassene  kunde  klappes  sammen  i  det,  så  at  det  dan¬ 
nede  et  hylster  til  deres  beskyttelse,  når  brillen  ikke 
var  i  brug.  Man  kalder  ofte  binoclen  for  saxbrille, 
fordi  næsen  under  brugen  stikker  frem  mellem  dens 
to  arme,  som  sad  den  i  en  sax,  der  vilde  klippe 
den  af. 

Under  det  første  franske  kejserdømme  vandt  mo- 
nocle-manoclen  almindeligt  indpas.  Det  var  den 
gang  sædvanligt,  at  kvinder  og  mænd  bar  et  stort 
enkeltglas  på  stilk  nonchalant  i  hånden.  Ofte  var 
denne  monocle  forsynet  med  almindeligt  plant  glas, 
som  man  af  og  til  førte  op  til  venstre  øje  for  gennem 
det  at  fixere  omgivelserne.  Forgæves  talte  forstandige 
mænd  mod  den  existerende  uskik  at  simulere  nær¬ 
synet,  hvilket  også  gav  sig  udslag  i  tilbøjelighed  til 
at  tage  alt,  hvad  man  vilde  se  på,  tæt  til  næsen,  men 
moden  forlangte  det  således,  og  mod  den  kæmpede  den 
gang  som  nu  fornuften  forgæves.  Usandsynligt  er  det 
ikke,  at  den  stod  noget  i  forbindelse  med  Napoleons 
myopi;  han  benyttede  selv  meget  binoclen,  og  hans 

Fig.  4.  Binocler. 

De  2  øverste  af  sølv,  den  ene  med  håndtag  uden  hylster  (fru  L.  Simmel- 
hag),  den  anden  uden  håndtag  (dr.  K.  K.  K.  Lundsgaard).  De  2  nederste 
med  håndtag,  i  hvilket  glassene  kan  slås  ind  (Folkemuseet);  den,  hvis 
ene  arm  er  brækket,  har  tilhørt  Knud  Lyhne  Rahbek. 

omgivelser  har  næppe  været  anderledes  end  tyrannen 
Dionysios’  (460  f.  Chr.  f.)  om  hvilke  Theophrast 
fortæller,  at  de  simulerede  myopi  for  at  smigre  ham. 

Monocle-manocler  havde  jo  også,  som  ovenfor  omtalt, 
været  kendte  i  tidligere  århundreder.  Til  dem  må  naturligt 


Fig.  5.  Frederik  II  kugleriffel  1585;  herpå  et  i  guld  indfattet  sigteglas. 
Rosenborg  (Christian  IV  forstue,  vægskab). 


regnes  viftebrillen,  o:  vifter,  i  hvilke  der  skjult  er  anbragt  et 
glas,  enten  i  et  af  bladene  eller,  såfremt  viften  er  forsynet  med 
håndtag,  i  overgangen  mellem  det  og  den  egentlige  vifte.  Exem- 
plarer  af  viftebriller  fandtes  på  udstillingen  i  Heidelberg. 

En  anden  ejendommelig  form  findes  i  Rosenborgsamlingen: 
Frederik  11  skydebrille.  Den  sidder  på  kongens  riffel  fra 


Stilling,  1.  c.,  s.  195. 

1585  (2.  ja),  og  er  en  monocle  på  stilk,  anbragt  18  ctm.  fra 
kolbens  yderste  del.  Glasset  må,  som  forsøg  viser,  just  have 
været  umiddelbart  foran  øjet  under  skydningen.  Det  er  cirkel¬ 
rundt,  3  ctm.  i  diameter,  plankonvext,  på  0,75  dioptrier  og  er 
almindeligt  glas  (ikke  bjærgkrystal).  En  moderne  tid  har  spe¬ 
kuleret  meget  over  problemet  skydebrille.  Det  er  nemlig  ikke 
helt  let  at  lave  en  sådan  tilfredsstillende;  sætter  skytten  det 
korrigerende  glas  i  stel  for  sine  øjne,  virker  det  mindre  godt 
under  skydningen,  da  han  ved  at  dreje  hovedet  ned  mod 
kolben  kommer  til  at  se  skævt  igennem  det.  Denne  ulæmpe 
har  Frederik  II  undgået  ved  sin  skydebrille,  der  jo  altid 
står  således,  at  skudlinien  går  vinkelret  gennem  glasset.^) 
Manoclerne  (mono-  og  binoclerne)  beholdt  ikke  de¬ 
res  herredømme  i  meget  lang  tid,  saxbrillerne  blev 
da  definitivt  forladt  af  mændene  og  bevaredes  kun  af 
kvinderne;  men  den  ulæmpe,  at  man  ved  benyttelsen 
af  dem  måtte  holde  hånden  for  munden,  søgte  man 
at  komme  ud  over  ved  at  fæste  håndtaget  til  instru¬ 
mentets  ene  side,  og  man  endte  da  med  lorgnetten, 
der  vel  havde  været  kendt  tidligere,  men  først  blev 
almindelig  i  det  19de  århundrede. 

De  forskellige  former  af  lorgnetter:  med  fast  næse, 
lednæse,  springlorgnetten,  lynetten,  eller,  som  den  nu 
sædvanlig  benævnes,  stanglorgnetten,  er  der  ikke  grund 
til  at  komme  nærmere  ind  på.  Hvorlænge  stanglorg- 

Sammen  med  monoclen  og  binoclen  må  omtales  operaglasset, 
perspektivet:  en  lille  kikkert  med  konvext  objektiv  og  konkavt 
okular.  Det  blev  anvendt  ikke  blot  i  teatret  som  nu,  men  også  på 
promenaden  og  i  salonen.  Ved  modens  lune  anbragtes  det  i  for¬ 
bindelse  med  mange  slags  genstande;  man  havde  det  i  sin  stok, 
i  sin  hat,  skjult  i  sin  vifte  eller  i  sin  tobaksdåse. 

netten  kan  spores  tilbage  er  usikkert  (1668?  Se  Bock, 
s.  20),  men  i  hvert  fald  findes  den  på  et  billede,  som 
Watteau  malede  1720  kort  før  sin  død:  kunsthandler 
Gersaints  skilt,  der  nu  tilhører  kejser  Wilhelm  II. 
I  den  historiske  brillesamling,  professor  Greeff  havde 
tilvejebragt  under  ophthalmologmødet  i  Heidelberg 
iår,  fandtes  en  del  smukke  franske  stanglorgnetter 
fra  rokoko-  og  baroktiden. 

Som  ovenfor  omtalt  møder  man  allerede  i  det  15de 
århundrede  den  form  af  briller,  der  i  det  væsentlige 
er  den  samme  som  den  nu  benyttede:  bøjlebrillen; 
de  indfattede  glas  er  forbundne  med  en  stiv  bue  eller 
bøjle.  De  lavedes  af  jærn,  sølv,  guld  og  meget  ofte 
af  horn.  De  kendes  også  fra  danske  billeder. 

Det  ældste  hidtil  fundne  danske  brillebillede  er  et 
kalkmaleri  fra  c.  1 500  af  de  fire  evangelister  i  Efver- 
lof  kirke  i  Skåne.  To  af  evangelisterne:  Matthæus  og 
Marcus  bærer  briller;  det  er  vistnok  ikke  muligt  nær¬ 
mere  at  angive  disses  art,  i  hvert  fald  ikke  efter 
den  gengivelse  af  Matthæusbilledet,  der  findes  som 
titelvignet  og  som  slutningsvignet  på  afsnit  III  s.  83 
i  Otto  Rydbecks  bog  om  kalkmalerier  i  Skånes 
kirker.^) 

Den  ældste  afbildning  af  briller,  det  har  været  mu¬ 
ligt  at  finde  i  det  nuværende  Danmark,  ses  på  den 

Otto  Rydbeck,  Medeltida  kalkmålningar  i  Skånes  kyrkor, 
Lund  1904,  s.  123. 

Forf.  skylder  assistent  ved  Nationalmuseet,  cand.  mag.  Hugo 
Matthiessen  tak  for,  at  han  har  henledt  hans  opmærksomhed 
på  dette  billede  og  på  det  brillebærende  maskehovede,  der  findes 
som  slutningsvignet  i  denne  bog. 


M 


Fig.  6.  Omskærelsen  fra  altertavlen  i  Søndre  Sogns  kirke  i  Viborg.  1520 

udskårne  altertavle  i  Viborgs  Søndre  Sogns  kirke. 
I  et  af  felterne  fremstilles  Jesusbarnets  omskærelse, 
og  ypperstepræsten,  der  foretager  denne,  har  briller 


Fig,  7.  Hans  Tausen,  efter  et  maleri  i  Frederiks¬ 
borg  Slot  og  Ribe  Domkirke.  Begge  billeder  synes 
at  være  kopier  efter  et  ældre  maleri,  der  måske  har 
hængt  i  Nikolaj  Kirke  i  København.  Frederiksborg- 
billedet  er  malet  1 579. 

på  næsen.  Det  er  vanskeligt  at  dømme  om  disses  art, 
og  tavlen  er  ikke  gjort  af  en  dansk  mester,  men  et  i 
den  indbrændt  mærke,  en  lille  hånd,  viser,  at  den 
er  udført  i  Antwerpen.  Oprindelig  har  den  stået  på 


Monjirum  horrendnm  ingens. 


Fig,  8.  Bagtalelsens  gudinde.  Bøjlebriller  som  hårpynt  og  i  kjoleborten. 
Hegelunds  »Calumnia«  1579,  fol.  i  v®. 

højaltret  i  det  gamle  Københavns  Slots  kirke,  og  den 
skal  være  forfærdiget  omkring  1520.^) 

Det  ældste  kendte  portræt  af  en  dansk  mand  med 
briller  er  det  af  biskop  Hans  Tausen,  der  findes  på 
Frederiksborg  Slot  og  i  Ribe  Domkirke,  og  det  er 
netop  her  en  bøjlebrille,  der  ligger  foran  ham. 

Endelig  findes  bøjlebriller  paa  et  helsides  træsnit  i 
Hegelunds  »Calumnia«.^)  Det  er  en  fremstilling  af 
»Bagtalis  Contrafei«:  »Bagtalis  Person  kommer  her 
frem  vdi  side  kleder  effter  en  Quindes  skickelse,  dog 
vel  opskørtet,  oc  omhengd  vdi  hendis  Kiltning  met 
Sachse,  Ragkniffue,  Glarøyen,  Speil,  Væffte,  Puste, 
Scriffuetøy,  Nogle  oc  Naale,  Kroge  oc  Hegter,  Fule- 
garn,  Nar  øern,  Reffuehaler  oc  anden  seldsiune  Vaare, 
som  hun  haffuer  altid  ved  Haanden  at  driffue  sit  spil 
met«  (fol.  r).  Bøjlebrillerne  er,  som  man  ser,  anbragte 
som  hårpynt  og  på  kjolen;  at  billedet  er  dansk,  er 
der  vistnok  ikke  tvivl  om.  Bogen  er  trykt  her  i  Køben¬ 
havn  hos  Matz  Vingaard  1579. 

En  lille  afbildning  af  bøjlebriller  ses  også  i  »Orbis 
pictus«  1672,  s.  234^)  til  forklaring  af  ordet  glarøgen  (2) 
»adt  de  kand  see  skarpere,  som  hafve  et  svagt  Sjun«. 

Blandt  gamle  danske  fremstillinger  af  bøjlebriller  er 
der  endnu  en,  der  har  særlig  interesse,  fordi  den  fin¬ 
des  på  en  mønt:  Christian  IV  brilledukat  fra  1647. 
—  Brillemønter  fra  slutningen  af  det  16de  og  begyn- 


Francis  Beckett,  Altertavler  i  Danmark  fra  den  senere  Middel¬ 
alder.  En  Selvanmeldelse.  Tidsskrift  for  Kunstindustri  1896,  s.  55, 
Calvmnia  Sev  Diabola  Personata.  Bagtale  eller  Klafferi  .  .  .  ved 
Peder  Jenszøn  Hegelund,  Kiøbenhaffn  1 379,  fol.  2  r“. 

J  o.  A  m  os  i  i  C  o  m  e  n  i  i  Orbis  Sensualium  pictus  . . .  Hafniæ  1672. 

delsen  af  det  17de  århundrede  er  ikke  helt  sjældne. 
Bock  omtaler  nogle  af  disse  og  afbilder  en  brille¬ 
daler  fra  Brunswig  og  en  frimurerdukat;  på  den  før¬ 
ste  findes  en  brille,  et  timeglas  og  et  dødningehoved 
som  symboler  på  begyndende  alderdom,  vejen  mod 
døden  og  døden.  På  frimurerdukaten  ses  en  brille 
over  en  opslået  bog,  på  hvilken  læses  »Das  gantze 
Geheimnus«. 

Christian  IV  bragtes  til  at  slå  sin  brilledukat  af 


Fig.  9.  Christian  IV  brilledukat.  Den  kgl.  Mønt- 
og  Medaillesamling. 

følgende  grund :^)  1623  havde  undersøgelse  af  sølv¬ 
prøver  fra  Kongsbergegnen  vist,  at  disse  var  guldhol- 
dige,  og  en  snes  år  senere  fandtes  i  nærheden  af  det 
nuværende  Arendal  guldholdige  ertser.  Kongen,  der 
som  bekendt  havde  stor  interesse  for  kemien,  og  som 
var  en  praktisk  mand,  ønskede  at  gøre  dette  guldfund 
frugtbringende,  men  mødte  her  en  del  modstand  og 

Aug.  Fjelstrup,  Guldmagere  i  Danmark  i  det  XVII  Aarh,, 
Kbhvn.  1906,  s.  14  ff. 

Aug,  Fjelstrup,  Christian  IVs  »Brilledukater«.  Illustreret  Ti¬ 
dende  1904—5,  s,  45, 

mistro  blandt  andre  fra  »Oberberghauptmanden«  ved 
Kongsberggruberne,  der  tvivlede  på,  at  den  ringe  guld¬ 
mængde,  talen  var  om,  lod  sig  udnytte.  Kongen  lod 
dog  1647  en  større  ladning  erts  transportere  til  Køben¬ 
havn,  og  af  det  udvundne  guld  lod  han  mønte  brille- 
dukaten  i  tre  størrelser;  dens  bagside  er  prydet  med 
en  bøjlebrille,  og  under  den  findes  inskriptionen:  »Vide 
Mira  Domi«  (»se  hjemmets  vidundere«).^) 

En  mellemting  mellem  nagle-  og  bøjlebrillerne  dan¬ 
ner  de  ganske  vist  ikke  så  hyppigt  forekommende 
ledbriller,  o:  bøjlebriller,  på  hvilke  der  midt  i  bøjlen 
findes  et  led,  der  gør  det  muligt  at  bøje  dem  sam¬ 
men  omtrent  som  naglebrillen,  der  vistnok  også  har 
kunnet  drejes  om  naglen.  Om  de  nogensinde  har  væ¬ 
ret  helt  almindelige,  kan  ikke  oplyses.  Et  pragtstykke 
af  den  slags,  der  tillige  har  interesse  derved,  at  det 
er  de  ældste  briller,  det  har  været  muligt  at  finde 
her  i  landet,  opbevares  på  Rosenborg  (5 — 154a)-  De 
har  tilhørt  hertug  Frederik  III  af  Holsten  (1597 
— 1659);  fatningen  er  af  guld  med  graveringer;  midt 
i  næsebøjlen  findes,  således  som  det  også  kan  ses  på 
billedet,  et  hængsel,  der  er  ganske  løst  —  ikke  fjed¬ 
rende.  Glassene  (det  er  almindeligt  glas)  er  af  forskel¬ 
lig  styrke,  det  enes  flader  er  +  1,50  å  1,75  og  2,00 

Ofte  findes  angivet,  at  indskriften  er  »vide  mira  domini«  (»se  Her¬ 
rens  vidundere«),  men  en  forkortning  som  denne  vilde  være  urime¬ 
lig,  og  antagelsen  er  vistnok  oprindelig  støttet  på  en  gammel  fore¬ 
stilling  om,  at  brilledukatens  guld  var  blevet  til  ved  metalforvand¬ 
ling.  Denne  forestilling  gav  anledning  til,  at  der  i  Holland,  for  at 
gøre  nar  af  de  danske  dukater,  prægedes  en  kobbermønt,  som  på 
den  ene  side  var  forgyldt  og  bar  indskriften  »Aus  Noord  komt 
Gold«,  medens  den  anden  bar  ordene  »Mar  wenig«. 

å  2,25,  det  andets  +  1,00  og  -f  2,00.  Målt  med 
linse  svarer  de  til  4,00  og  3,25  dioptrier.  Glassenes 
diameter  er  3  ctm. 

Etuiet,  der  ligeledes  er  af  guld,  er  til  at  lukke  op 
omtrent  som  etuierne  til  naglebrillerne,  det  har  også 


Fig.  10.  Ledbrille  af  guld  og  tilhørende  etui  af  guld  med  det 
holstenske  våben.  Har  tilhørt  kong  Frederik  III  fætter, 
hertug  Frederik  III  af  Holsten  (f.  1597,  d.  1659). 
Rosenborg  (det  marmorerede  kammer). 


som  disse  spidsen  nedad.  Lukket  er  en  fin,  blåt  anlø¬ 
ben  stållås.  På  siden  af  etuiet  findes  det  holstenske 
våben  (den  norske  løve  og  et  kors)  omgivet  af  en 
smuk  krans. 

Ledbrillerne  kunde  altså  så  lidt  som  naglebrillerne 
sidde  på  næsen  og  måtte  ligesom  disse  i  reglen  holdes. 

Fra  samme  tid  som  ledbrillen  er  ifølge  Greeff  den 
af  ham  benævnte  klapbrille,  der  i  midten  af  bøjlen 

har  et  hængsel,  som  gør  det  muligt  at  klappe  brillen 
sammen,  således  at  glassene  kommer  til  at  ligge  over 
hinanden.  Når  brillen,  klappes  ud,  holdes  bøjlen  stiv 
ved  hjælp  af  en  krog,  der  lukkes.  Klapbrillerne  synes 
at  være  sjældne  her  i  Europa,  hvor  de  sandsynlig¬ 
vis  kun  har  været  benyttede  i  ringe  udstrækning. 


Fig.  I  1.  Kinesisk  klapbrille.  Fra  den  kinesiske  bissekræmmers 
kiste  på  den  etnografiske  Samling  i  København. 
i)  klar  til  brug,  2)  halvt  sammenklappet. 

Tegnet  af  læge  Lottrup  Andersen. 


Greeff  ejer  selv  et  exemplar  fra  Kina,  og  her  må 
de  vistnok  have  været  almindeligt  anvendte  til  langt 
op  i  tiden,  thi  på  vor  etnografiske  Samling  findes 
flere  (ii)  exemplarer  i  en  kinesisk  bissekræmmers 
kiste,  der  er  bleven  museets  ejendom  i  1865 — 66; 
kisten  indeholder  desuden  kamme,  pibespidser,  øre- 
skeer  og  mange  andre  nødvendighedsartikler. 

Bøjlebrillen  sad  naturligvis  ikke  godt;  det  måtte  i 

høj  grad  komme  an  på  næsens  form,  hvorvidt  den 
overhovedet  kunde  sidde,  enten  højt  oppe  på  næse¬ 
ryggen  eller  hængende  på  næsefløjene.  Forholdet  blev 
således  trods  de  følgende  tiders  forbedringer  lige  til 
ind  i  det  19de  århundrede,  thi  Hauff  siger  i  sin 
»Bettlerin  vom  Pont  des  Arts«:  ». . .  eine  grosze  Brille, 
wie  sie  die  alten  Weiber  in  der  Kirche  auf  die  Nase 
klemmen,  dasz  es  feiner  schnarrt,  wenn  sie  singen«. 


Fig.  12.  Lamelbrille  (Greeff,  Klinische  Monatsbl. 
f.  Augenheilk.,  januar  1913,  s.  46). 


Billeder,  der  viser  denne  stilling,  er  talrige;  se  f.  ex. 
Dows  »La  liseuse«  og  Mogens  Bergs  elfenbens¬ 
udskæring  af  en  gammel  læsende  mand  (Rosenborg). 

Under  forsøgene  på  at  få  brillerne  til  at  sidde  bedre 
blev  de  såkaldte  lamelbriller  til.  De  er  af  horn,  og 
bøjlen  er  gjort  elastisk  ved  at  udskære  af  dens  indre 
koncentriske  stykker,  således  at  der  dannes  flere  over 
hinanden  liggende  hornlameller.  Et  andet  forsøg  førte 
til  en  model,  der  kun  synes  at  have  været  lidt  an¬ 
vendt,  hvor  der  fra  indfatningens  nederste  rand  ud¬ 
går  en  hornlamel,  der  forløber  opad  og  indad  og 

ender  frit.  Endelig  udviklede  sig  af  disse  bestræbelser 
de  kunstfærdigt  gennembrudte  briller:  Niirnberger  og 
Regensburger  mesterbriller,  som  brillemagerne  måtte 
udføre  for  at  blive  optagne  i  mesterlauget,  og  som  vel 
i  højere  grad  har  haft  til  formål  at  give  kunstneren 
lejlighed  til  at  vise,  hvad  han  formåede,  end  til  egent¬ 
lig  nytte  og  brug. 

Af  lamelbrillen  findes  her  i  landet  et  exemplar  i 
den  danske  Samling;  det  er  fundet  på  Københavns 


F'ig.  13.  Niirnberger  mesterbrille  (Greeff,  Klinische  Monatsbl. 
f.  Augenheilk,,  januar  1913,  s,  46). 


grund  uvist  hvor  og  hvornår;  det  er  meget  medtaget 
og  har  kun  to  lameller. 

Andre  forsøg  med  elastiske  briller  førte  til  at  gøre 
bøjlen  af  metal:  glassene  indfattedes  i  horn  og  for¬ 
bandtes  med  en  strimmel  af  kobber  eller  andet  metal; 
senere  benyttedes  én  fortløbende  strimmel,  der  om¬ 
fattede  glassene  og  dannede  bøjlen.  Briller  af  denne 
art  findes  på  Nationalmuseets  danske  afdeling,  Folke- 
museet  og  medicinsk-historisk  Museum^)  og  ses  på  et 


De  to  sidstnævnte  samlinger  og  Stiftsmuseet  i  Maribo  ejer  hver  et 
exemplar  mærket:  Jonas  Schwartz  wohnhaft  in  Fiirth  1749.  Års- 

af  Karel  van  Mander  malet  portræt  i  Statens  Mu¬ 
seum  for  Kunst;  det  står  i  kataloget  opført  som  fore¬ 
stillende  »Synet«,  hvilket  er  lidt  overraskende,  da  den 
portræterede  person  er  behæftet  med  forskellige  øjen- 
lidelser  (blepharo-conjunctivitis,  dacryocystitis). 

En  anden  udvej  fandt  man  ved  at  gøre  hele  bril¬ 
len  af  stof  mere  elastisk  end  hornet,  f.  ex.  skære 
stellet  ud  i  ét  stykke  sejt  læder:  Nurnberger  læder¬ 
briller,  af  hvilke  der  findes  exemplarer  i  Niirnberger- 
museet  og  på  Wartburg.  Disse  sidste  har  tilhørt 
W.  Pirkheimer,  Diirers  og  Luthers  ven,  og  er 
bevarede  for  efterverdenen  ved  en  hændelse,  der  må 
antages  at  have  forbitret  den  gamle  rådsherre  mangen 
en  god  stund.  Pirkheimer  døde  1530  i  Nurnberg, 
og  hans  stue  med  skønne  udskårne  trævægge  stod 
urørt,  indtil  storhertuginde  Sophie  af  Weimar  i 
1867  købte  den  for  at  flytte  den  til  Wartburg,  hvor 
den  nu  findes.  Ved  at  fjærne  træbeklædningen  fandt 
man  bag  denne,  tæt  ved  skrivebordet,  ikke  mindre 
end  8  par  læderbriller.  Antagelig  har  Pirkheimer 
haft  for  skik  at  lægge  sine  briller  på  den  trægesims, 
der  findes  på  væggen,  men  her  har  træpanelet  løsnet 
sig  en  smule,  og  brillerne  er  par  efter  par  gledet  ned 
i  revnen.  For  ejermanden  har  deres  forsvinden  sikkert 
været  en  stor  gåde;  han  må  have  været  uvidende  om, 
hvor  brillerne  blev  af,- thi  det  var  den  gang  kostbare 
sager,  for  hvis  skyld  det  vel  kunde  lønne  sig  at  løsne 
træpanelet,  desuden  vilde  han  vel  —  om  han  havde 


tallet  betyder  ikke,  at  brillerne  er  gjorte  dette  år,  idet  samme 
stempel  er  benyttet  helt  op  til  året  1846  (denne  meddelelse  skyl¬ 
des  direktør  Stegmann,  Rathenow). 

Fig.  14.  »Synet.«?  Efter  et  maleri  af  Karel  van  Mander  (d.  1672). 

Statens  Museum  for  Kunst. 

anet  sammenhængen  —  ikke  have  ladet  det  komme 
dertil,  at  hele  8  par  forsvandt.  Greeff  har  vistnok 
ret  i  sin  antagelse,  at  den  lille  stue  har  genlydt  af 

mange  eder,  når  Pirkheimer  om  morgenen  holdt 
hus  med  sine  tjenestefolk  i  anledning  af  sine  kære 
brillers  stadige  forsvinden.  Først  c.  ^50  år  senere 
skulde  de  altså  komme  frem  for  dagens  lys  som  de 
ældste  af  alle  opbevarede  briller.^) 

Til  samme  kategori  som  læderbrillerne  hører  også 
et  par  fiskebensbriller  på  vort  medicinsk-historiske 
Museum;  de  er  dannede  af  tre  stykker  fiskeben,  sam- 
menbundne  med  metaltråd,  men  de  er  sikkert  af  ret 
ung  dato. 

Sålænge  de  elastiske  stålfjedre  ikke  var  opfundne, 
og  dette  skete  først  i  1840,  kunde  klemmebrillerne 
dog  ikke  tilfredsstille,  og  man  forsøgte  andre  udveje. 
Man  havde  tidlig  fået  den  ide  at  indfatte  brilleglassene 
i  en  læderrem  og  fæste  denne  om  baghovedet.  Rem¬ 
brillerne,  som  de  sædvanlig  kaldes,  findes  afbildede 
i  Bartisch  v.  KOnigsbrucks  berømte  »Augendienst«^) 
ogi  »Regensburger  Brillenmacherordnung«;  exemplarer 
af  dem  er  opbevarede  i  Germanisches  Museum,  Kaiser- 
inn  Friedrichs  Haus,  i  v.  Pflugks  og  Greeffs  sam¬ 
linger. 

Rembrillerne  har  holdt  sig  ned  til  vore  dage.  I  be¬ 
gyndelsen  af  forrige  århundrede  har  de  været  benyt¬ 
tede  her  i  landet  som  »sygebriller«  med  farvet  glas, 
læderet  har  dog  vistnok  som  regel  været  erstattet 
med  det  lettere  silketøj,  i  det  mindste  er  forholdet 
således  på  de  exemplarer,  der  findes  i  Folkemuseet 


R.  Greeff,  Die  åltesten  uns  erhaltenen  Brillen.  Archiv  f.  Augen- 
heilkunde,  19  f 2,  hefte  i. 

OOØAAMOAOYAEIA,  Das  ist,  Augendienst  .  .  .  Durch  George 
Bartisch  v.  Konigsbriich  .  .  .  Dreszden  1583,  fol.  31  r°. 

Fig.  15.  Tunguserinde  med  trådbrille. 
Efter  en  tegning  af  Wereschtschagin 
(Bock ,  1.  c,,  s.  5). 


Fig.  16.  Kineser  med  vægtbrille. 

Fra  John  Francis  Davis,  »The  Chinese«, 
London  1836,  2.  bind,  s.  274  (Bock,  1.  c.,  s.  4). 


Og  medicinsk-hislorisk  Museum.  løvrigt  anvendes  jo 
rembrillerne  den  dag  i  dag  som  arbejder-beskyttelses- 
og  automobil-briller. 


I 

I  stedet  for  remme  er  det  muligt  at  fastgøre  briller 
med  tråde,  der  bindes  bag  øret.  Trådbrillerne  har 
vistnok  især  været  udbredte  i  sidste  halvdel  af  det 
i6de  århundrede;^)  flere  billeder  viser,  at  de  også  i 
Østasien  blandt  Kinesere  og  Tunguser  fandt  en  vis  ud¬ 
bredelse  (se  klapbrillen  s.  44,  der  tillige  er  trådbrille). 

I  stedet  for  at  binde  trådene  bag  øret  er  det 

naturligvis  muligt  at  lade  dem  gå  over  øret  og  holde 
dem  stramme  her  ved  et  lille  vægtlod:  vægtbril¬ 
lerne;  disse  vandt  ligeledes  indpas  ikke  blot  i  Eu¬ 
ropa,  men  også  i  Kina.  I  midten  af  forrige  århun¬ 

drede  forsøgte  man  fra  Rathenow  igen  at  føre  dem 
ind  på  markedet,  men  det  mislykkedes,  skønt  denne 
form  byder  mange  fordele. 

Meget  tidligt  i  brillernes  historie  prøvede  man  at 
anbringe  dem  i  hovedtøjet.  Savonarola  anbefaler  i 
sin  prædiken  over  døden  (1490)  at  befæste  briller 
med  hager  i  den  langt  ned  i  panden  trukne  hue. 

Også  Rabelais  fortæller,  at  Panurge  bar  briller, 
der  var  fæstede  til  huen.  Ideen  er  meget  praktisk, 
hvis  man  aldrig  skal  tage  sin  hat  af,  men  da  dette 
ikke  kan  undgås,  passer  den,  som  en  forfatter  be¬ 

mærker,  egentlig  kun  for  konger,  man  kunde  fristes 
til  at  tilføje:  og  for  kvinder.  —  Huebrillen  har 
vistnok  aldrig  været  meget  anvendt,  den  findes  dog 
langt  ned  i  tiden  på  billeder  (se  f.  ex.  Hogarths 
stik  »Koncerten«)  og  benyttes  den  dag  i  dag  af  auto¬ 
mobilister.  I  Orienten  synes  den  at  have  været  mere 
udbredt  end  i  Europa  (Orientaleren  blotter  jo  heller 


4=^ 


Greeff,  1.  c.,  Klin.  Monatsbl.,  s.  223. 


'.uh.  " 

(Greeff,  Klinische  Monatsbl.  f.  Augenheilk., 
februar  1913,  s.  224). 


ikke  sit  hoved);  den  forrige  shah  af  Persien  bar  endnu 
huebriller. 

I  museet  i  Amsterdam  findes  en  brille,  der  er  et 


Fig.  i8.  Portræt  af  Chodowiecki.  Efter  et  maleri 
af  A.  G raff  (1795). 

unicum,  en  pandebrille;  fra  midten  af  næsebøjlen 
udgår  en  med  led  forsynet  stang,  der  er  bestemt  til 
at  lægges  over  panden  og  fæstes  med  huen.  Pande¬ 
brillen  findes  endvidere  paa  et  billede,  der  ejes  af 
Heymann,  og  den  omtales  også  i  litteraturen. 

Forsøgene  på  at  fæstne  brillerne  kronedes  imidler¬ 
tid  først  med  held,  da  stangbrillerne  opfandtes. 


Fig.  19. 

Tindingebrille  af  sølv  (Folkemuseet). 
Tindingebrille  af  horn  (dr.  K.  K,  K..  Lundsgaard). 
Tegnede  af  læge  Lottrup  Andersen, 


Dette  skete  i  1746,  da  Monsieur  Thomin  i  Paris, 
»marchand  miroitier  lunettier«,  averterer,  at  man  hos 

ham  kan  få  briller  med  sidestænger  (lunettes  å  tempes), 
som  gør  det  muligt  at  ånde  frit.^)  Brillerne  blev  gjorte 
af  metal,  horn  eller  skildpadde,  og  stængerne,  der 
ofte  endte  i  store  runde  øjer  (se  fig.  i8),  var  i  begyn¬ 
delsen  så  korte,  at  de  ikke  nåede  øret.  Undertiden 
ender  stangen  i  en  rund  hvælvet  plade  med  mange 
små  huller,  der  sikkert  har  været  bestemte  til  befæst¬ 


pig.  20.  Jærnbrille  med  ledstænger  (dr.  K.  K.  K.  Lundsgaard). 
Tegnet  af  læge  Lottrup  Andersen. 


ning  af  en  lille  pude  (se  fig.  19  øverst),  og  det  er 
højst  sandsynligt,  at  der  som  regel  har  været  fæstet 
en  pude  til  tindingebrillens  stang. 

Da  stængerne  blev  længere  og  lå  hen  over  øret, 
opstod  ørebrillerne,  der  oftest  er  plumpe,  ugraciøse, 
tunge  instrumenter  af  jærn,  messing  eller  guld.  De 
gjordes  også,  om  end  ikke  hyppigt,  af  horn,  som 
regel  tykke  og  klodsede,  men  en  sjælden  gang  findes 
dog  smalle,  ovale  hornbriller  af  denne  art. 


R.  Greeff,  Die  Anfånge  der  eigentlichen  Brillen.  Zeitschrift  fiir 
ophthalmologische  Optik,  iste  Jahrg.,  1913,  s.  ii  — 17. 

Et  stort  fremskridt  skete,  da  Londoner-optikeren 
J.  Ayscough  i  året  1752  meddelte,  at  han  havde 
opfundet  brillestænger  med  dobbeltled,  således  at  de 


P'ig.  21.  Portræt  af  kammerfrue  Elisabeth  Charlotte 
Jacobi,  f.  SchaflFer,  malet  1774  af  W.  A.  Muller. 
Rosenborg  (Frederik  VI  sal,  aflåset  skab). 


ubehagelige  tryk  på  næse  ‘  og  tinding  i  fremtiden 
kunde  undgås.  Brillestangen  deltes  altså  i  to  dele, 
af  hvilke  den  yderste  korteste  i  begyndelsen  var  til 
at  klappe  indad,  således  at  den  kunde  lægge  sig 
om  baghovedet  (se  fig.  20).  Et  yderligere  fremskridt 
var  det,  at  den  korteste  del  af  stangen  indrettedes 

til  at  drejes  nedad  og  anbringes  bag  øret:  bri  er 
med  dobbeltfjedre  nedad,  således  som  de  anvendes 
endnu,  hvor  vi  benævner  denne  form  herrestel.  Om¬ 
trent  fra  samme  tid  er  udtræksbrillen:  til  stæn¬ 
gerne  var  fæstet  et  andet  par,  der  kunde  trækkes 
ud,  når  brillen  skulde  anvendes,  .og  lod  sig  skyde 
ind,  når  den  skulde  gemmes. 

Stangbrillerne  gjorde  strax  stor  lykke,  og  inden 
det  i8de  århundredes  udgang  træffer  man  dem  ikke 
helt  ualmindeligt  på  malede  portrætter  (se  fig.  21). 

Samtidig  med  den  ovenfor  omtalte  tilbøjelighed  til 
af  tekniske  grunde  at  vende  tilbage  til  de  store  runde 
glas  er  man  især  i  de  senere  år  gået  over  til  det  gamle 
hornstel.  Greeff  ser  heri  et  udslag  af  modens  luner. 

I  Louvre  hænger  et  selvportræt  af  den  franske  maler 
Chardin  (1699 — 1779),  malet  1760,  med  store  horn¬ 
stangbriller  og  et  andet,  malet  1777,  med  horn-næse- 
klemmer.  Fra  disse  portrætter  skal  moden  være  udgået; 
da  den  tids  klædedragt  atter  blev  moderne,  har  franske 
fabrikanter  kopieret  Chardins  brille  og  opnået  stor 
succes  med  den;  Franskmændene  kalder  den  Chardin- 
brillen,  den  går  for  tiden  sin  sejersgang  gennem 
landene  og  ses  også  ret  jævnligt  hos  os.  løvrigt  giver 
Karel  van  Manders  portræt  s.  48  en  god  forestil¬ 
ling  om  Chardinbrillen. 


IV 

1  de  første  år  efter  brillernes  opfindelse  var  efter¬ 
spørgslen  næppe  synderlig  stor.  Mangen  flittig  viden¬ 
skabsmand  i  fremrykket  alder  har  vel  med  glæde 

modtaget  den  nye  opfindelse,  men  procenttallet  af 
dem,  der  som  Giordano  da  Rivalto  anså  opfindel¬ 
sen  for  en  af  de  nyttigste  kunster,  verden  kender, 
har  ikke  været  betydeligt. 

Antallet  af  læsende  var  jo  ikke  ret  stort,  og  selv 
senere,  efter  bogtrykkerkunstens  opfindelse,  forandre¬ 
des  forholdet  ikke  synderligt,  især  da  altså  de  første 
bøger,  vel  netop  af  hensyn  til  de  gamle,  var  trykte 
med  store  fede  typer,  der  var  lette  at  læse.  Efter¬ 
spørgslen  kunde  derfor  tilfredsstilles  af  de  flittige 
slibere,  der  sad  rundt  i  klostrene  og  møjsommeligt 
sleb  materialet,  hvad  enten  det  nu  var  glas  eller  kry¬ 
stal,  henover  slibeskålen,  til  det  antog  dennes  form. 

Forholdsvis  tidligt  møder  vi  brillemagere  i  byerne; 
allerede  1483  fik  den  første  »Parillenmacher«  borger¬ 
ret  i  Niirnberg,  og  håndværket  øvedes  som  fri  kunst 
til  1 507,  da  rådet  i  denne  by  regulerede  udøvelsen 
af  brillemageriet  ved  en  række  bestemmelser;  blandt 
andet  foreskrives  som  mesterstykke  et  dobbeltglas  til 
at  lægge  sammen  og  en  næseklemme,  »Toppelparillen 
und  eine  Parillen  in  die  Weiten«. 

I  Germanisches  Museum  i  Nurnberg  findes  Regens- 
burg  brillemagerforordning  fra  c.  1600. 

I  Frankrig  hørte  brillemagerne  til  legetøjsmagernes 
og  spejlhandlernes  laug  og  omtales  1581  i  en  af 
Henrik  111  given  ny  statut.  Lauget  havde  sit  eget 
våben  med  et  spejl  anbragt  mellem  to  briller;  men 
det  nød  i  datidens  Frankrig  kun  ringe  anseelse,  idet 
brillemagerne,  spejlmagerne  og  legetøjsmagerne  kun 
var  mestre  af  4de  rang. 

1  Italien,  specielt  i  Venedig,  der  som  omtalt  var 

berømt  for  sit  glas,  slebes  naturligvis  også  briller, 
men  det  synes,  som  om  Frankrig  og  Tyskland  tidligt 
har  taget  hovedparten  af  fabrikationen  på  sig. 

Uden  i  øvrigt  at  komme  nærmere  ind  på  udvik¬ 
lingen  af  brillemageriet  skal  her  kun  nævnes,  at 
Frankrig  i  slutningen  af  det  i8de  århundrede  havde 
arbejdet  sig  stærkt  op  på  dette  område,  hvilket  især 
skyldtes  Jean  Desharys,  der  byggede  talrige  fabri¬ 
ker  i  departementet  Oise.^) 

Omtrent  på  dette  tidspunkt  grundlagdes  i  Preussen 
den  brilleindustri,  som  nu  er  den  største  i  Tyskland 
og  vistnok  i  Europa.  1801  havde  feltpræst  August 
Duncker  fået  koncession  på  at  drive  en  optisk 
industrianstalt  i  Rathenow.  Han  begyndte  med  5 — 8 
arbejdere.  Nu  ligger  der  i  Rathenow  så  mange  store 
anstalter  for  brillefremstilling,  at  der  i  øjeblikket  årligt 
fabrikeres  for  4 — 5  millioner  reichsmark  briller,  pince- 
nez  og  brilleglas,  medens  der  af  tysk  og  fremmed  fabri¬ 
kat  i  de  samme  varer  exporteres  for  6 — 7  millioner.^) 

Hvad  de  øvrige  lande  angår,  fremstilles  i  Schweiz 
en  del  billigere  varer,  i  Paris  og  omegn  fremstilles  en 
del  glas  og  fatninger,  og  også  i  London  findes  store 
fabriker. 

Den  største  brillefabrik  i  verden  ligger  i  South- 
bridge,  Mass.,  U.  S.  A.:  American  Optical  Co.,  som 
beskæftiger  2000  arbejdere.^) 

Om  fremstillingen  af  brilleglas  her  i  landet  kan 
kun  gives  højst  ufuldstændige  oplysninger.  I  1739 

*)  Pansier,  1.  c.,  s.  6 1 . 

*)  Denne  oplysning  skyldes  direktør  Stegmann  i  Rathenow. 

Opp  enheimer,  1.  c.,  s.  15  — 16. 

nævnes  en  brillemager  Nikolaj  Bastholm  i  Kø¬ 
benhavn.^)  1  slutningen  af  det  i8de  århundrede  gav 
en  vis  Weyse  sig  af  med  at  slibe  brilleglas;  måske  er 
han  den  samme  som  den  lp  Oluf  Weyse,  der  1771 
boede  i  Kristenbernikovstræde  ligeoverfor  Grønne¬ 
gade.  I  det  Reiersenske  Fonds  regnskaber  for  1798 — 
1799  findes  opført  som  udgiftsposter:  »Til  en  Brille¬ 
fabriks  Anlæg:  i)  Til  Heidenreich  til  Maskiner  til 
Brillestænger  imod  at  sælge  toleds  for  2  y,  etleds 
for  24  §  og  de  ordinære  2  §  Parret,  100  Rdl.  2)  Til 
Opticus  Weyse  til  Glasslibemaskiner  og  videre  til 
Briller  imod  at  antage  og  holde  Lærlinge  200  Rdl.« 

Sandsynligvis  kommer  også  i  betragtning  som  brille¬ 
mager  og  brillehandler  den  »Stads  Mekanikus«  Jesper 
Bidstrup,  der  på  kongelig  bekostning  opholdt  sig 
7  år  i  England  for  ret  tilgavns  at  lære  at  tilvirke 
matematiske,  fysiske  og  optiske  instrumenter,  og  som 
i  tiden  1794 — 99  vistnok  erholdt  6000  rdl.  ved  konge¬ 
lige  resolutioner  til  anskaffelse  af  værktøj,  redskaber 
osv.  Han  døde  allerede  1802. 

1  1794  grundlagdes  det  Smithske  etablissement. 
Smith  var  den  første,  som  1800  begyndte  fabriks¬ 
mæssigt  at  drive  instrumentmageri;  han  havde  en  ret 
betydelig  forretning  med  briller,  hvis  glas  for  en  stor 
del,  vistnok  for  største  delen,  blev  slebne  i  etablisse¬ 
mentet.  Dette  begyndte  i  Krystalgade,  men  flyttedes 
1808  til  Silkegade  i  det  hus,  hvor  nu  Bikuben  findes, 

Samlr.  til  jysk  Historie  og  Topografi,  II,  1868 — 69,  s.  58.  — 
Dsk.  Smlr.,  IV,  1868— 69,  s.  76.  —  Cit.  eft.  C.  Nyrop,  Bidrag 
lil  den  danske  Industris  Historie,  Kjøbenhavn  1873,  ^3- 

Smith,  Stifter  af  Professor  Smiths  Etablissement.« 


og  hvis  tidligere  ejer  var  Lorentz  Spengler.  Eta¬ 
blissementet  bestod  indtil  1896. 

Fra  Smiths  etablissement  udgik  brødrene  Thiele: 
Frederik  Anton  og  Johan  Christoffer;  den  første 
af  disse,  der  var  den,  der  drev  det  videst,  åbnede  en 
selvstændig  forretning  1817,  og  hans  sønnesøn  er  nu 
indehaver  af  den. 

Af  andre  gamle  forretninger  skal  kun  nævnes  Cor¬ 
nelius  Knudsens  (grundlagt  1837),  Noors 

(grundlagt  1847,  ophævet  1907)  og  H.  E.  Holsts 
(grundlagt  1859).  Alle  disse  har  i  ældre  tid  slebet 
glas  til  briller  endog  i  ret  stor  udstrækning,^)  nu  ind¬ 
forskrives  glassene  så  godt  som  alle  fra  udlandet, 
især  fra  Tyskland,  hvor  de  store  fabriker  kan  levere 
dem  billigere,  end  de  kan  tilvirkes  her. 

Alle  de  nævnte  optiske  instrumentmagere  har  ikke 
alene  handlet  med  og  handler  ikke  alene  med  op¬ 
tiske  instrumenter,  men  fører  også  fysiske,  nautiske 
og  lignende  instrumenter  med  mere. 


V 

1  lang  tid  efter  brillernes  opfindelse  var  prisen  på 
dem,  eller  i  hvert  fald  på  godt  slebne  glas,  meget 
høj,  og  det  var  endda  ikke  altid  let  at  skaffe  dem 
tilveje.,  1572  sendte  således  kurfyrst  August  af  Sach- 
sen  forgæves  et  bud  efter  et  par  briller  til  Leipzig 


Om  slibning  af  optiske  glas  her  i  landet  er  skrevet;  F.  R.  Friis, 
Kortfattet  Anviisning  til  at  dreie,  arbeide  i  Metaller  og  slibe 
optiske  Glas.  Kjøbenhavn  1867. 

og  Augsburg.  I  sommeren  1574  red  budet  videre  til 
Venedig,  men  her  blev  ikke  slebet  glas  på  den  tid 
af  året,  og  først  i  oktober  kunde  tjeneren  bringe 
kurfyrsten  glaskunstnerens  løfte  om  at  slibe  nogle 
glas,  der  hver  vilde  komme  til  at  koste  50  thaler 
(c.  900  kroner  i  vore  penge). 

Brillernes  forhandling  kom  dog  ret  tidligt  til  at  ske 
såvel  fra  faste  boder  som  fra  omvandrende  kræmmeres 
kasser.  Boderne  var  kendelige  på  skilte  eller  navne, 
der  røbede  forretningens  art.  På  et  stik  af  Collaert 
(1520 — 1567)  efter  Stradanus^)  er  anvendt  en  bøjle¬ 
brille  som  skilt.  Billedet  er  iøvrigt  interessant  derved, 
at  alle  voxne  på  det  bærer  briller,  en  del  børn  der¬ 
imod  ikke,  hvilket  ikke  må  forbavse,  da  briller  altid 
var  forbeholdt  den  ældre  generation  og  især  mænd. 
Ovenfor  er  omtalt,  hvorledes  en  optiker  i  Venedig 
benyttede  den  hellige  Hieronymus  som  skilt,  og 
skilte  med  navne  som  »Zum  groszen  Brill«,  »Zur 
goldenen  Brille«,  »Zu  den  zwei  goldenen  Lowen« 
kendes. 

De  omvandrende  brillekræmmere  synes  i  begyn¬ 
delsen  fortrinsvis  at  have  været  jøder,  men  senere 
fandtes  alle  nationaliteter  repræsenterede;  i  deres 
kasser  lå  brillerne  enten  løse  eller  i  flade  trædåser, 
hvis  bund  havde  en  uddybning  efter  brillens  form. 
På  Nationalmuseets  danske  samling  findes  et  sådant 
futteral  uden  låg. 

Brillekræmmeren  er  ofte  behandlet  i  kunsten  og 

Greeff,  Die  historische  Entwicklung  der  Brille,  Die  Woche,  1913, 
nr.  37,  s.  1 569. 

Findes  i  Pansiers  og  Bocks  bøger. 


litteraturen;  af  de  billedlige  fremstillinger  er  Ostades 
og  Dietrichs,  hvor  han  findes  købslående  i  hus- 


Fig.  2  2.  Omvandrende  brillehandler.  Efter  en  radering 
af  A.  V.  Ostade  (i6io — 1685). 


døren,  vistnok  de  bedst  kendte.  Han  var  ikke  sjældent 
en  fræk  og  påtrængende  person  og  ikke  mindre  sam¬ 
vittighedsløs  end  den  omvandrende  stærstikker.  Uden 

indsigt  eller  kendskab  af  nogen  art  havde  han  intet 
andet  formål  end  det  at  tjene  penge,  og  han  solgte 
undertiden  briller  under  de  mest  bedrageriske  fore¬ 
givender:  briller  for  blinde  at  se  med,  briller,  som 
folk,  der  ikke  havde  lært  bogstaverne,  kunde  læse 
med  o.  s.  v. 

Undertiden  behandles  han  i  litteraturen  på  munter 
vis  alene  som  en  spøgefuld  person;  dette  er  således 
tilfældet,  når  Uglspil  optræder  som  brillemager.  På 
hans  gravsten,  der  vises  i  kirken  i  Molln  ved  Liibeck, 
findes  en  brille.^) 

Mindre  godmodig  synes  man  at  have  været  her  i 
Danmark,  hvor  brillemageren  (vel  sagtens  brillekræm¬ 
meren)  allerede  i  det  i6de  århundrede  er  en  velkendt 
person;  han  omtales  f.  ex.  af  Peder  Palladius: 
>Øffrighed  .  .  .  seer  igennem  fingre,  haffuer  tagit 
Brillemagerne  deris  haanduerck  fra  dem,  oc  lade  alle 
Gruselige  Synder  gaa  for  sig.«^) 

Herman  Weigere  tager  i  sin  »Ræflfue  Bog«  i 
hvert  fald  direkte  sigte  på  kræmmeren  og  viser,  at 
det  ikke  den  gang  har  været  nogen  anbefaling  at 
forhandle  briller.  Det  kan  lyde  pudsigt  i  vore  ører, 
men  har  sikkert  kun  været  alvor  i  datidens,  når  han 
skrev  om  høvidsmændene,  at  de  »selge  tit  oc  offte 
de  fattige  Landzknecte  Briller  oc  reffue  Romper«. 


Boc  k,  1.  c.,  s.  3 1. 

Om  den  wchristelig,  forskreckelig  og  gruselig  Gudtz  bespaattelse, 
som  er  Suæren  oc  banden  . .  .  Københaffn  Anno  1557,  fol.  Bii,  r®. 
En  Ræffue  Bog  som  kaldes  paa  Tyske  Reinicke  Foss  .  .  .  for¬ 
danskit  aff  Hermen  Weigere  .  ,  .  M.  D.  LV,  fol.  100  r°,  i.  r. 

I  Hegelunds  »Calumnia«  (1579,  fol.  3  r^.)  optræder 

Øyenskalck,  Hyckler,  Spegelfecter 
Brillekræmer,  met  kroge  oc  hecter. 

Hvorlænge  den  omvandrende  brillekræmmer  har 
existeret  i  Danmark,  kan  ikke  oplyses,  men  endnu  i 
sidste  halvdel  af  forrige  århundrede  var  det  alminde¬ 
ligt,  at  bissekræmmeren,  der  vandrede  om  i  Jyllands 
tyndt  befolkede  egne,  havde  briller  med  iblandt  de 
mange  andre  sager,  der  fandtes  i  hans  kasse,  hvis 
indhold  ikke  var  uligt  den  kinesiske  kræmmers,  der 
findes  i  vort  etnografiske  Museum.  Om  den  danske 
bissekræmmer  i  de  dage  er  der  dog  vistnok  intet 
særligt  ufordelagtigt  at  bemærke,  men  således  var 
forholdene  andetsteds  ikke;  ret  tæt  op  til  vor  tid  gik 
i  svang  svindlerier,  der  måske  under  lidt  andre  for¬ 
mer  drives  den  dag  i  dag. 

Cunier^)  fortæller:  Baronesse  C.  havde  stær  og 
gav  sig  i  hænderne  på  to  omvandrende  optikere;  den 
ene  ordinerede  konkave,  den  anden  konvexe  glas,  og 
i  løbet  af  et  halvt  år  brugte  hun  briller  for  280  francs, 
naturligvis  uden  at  kunne  læse.  Der  kom  så  en  tysk 
optiker,  der  var  opfinder  af  en  ny  slags  glas,  for 
hvilke  kejseren  i  et  eller  andet  land  havde  givet  ham 
diplom.  Af  disse  glas,  der  var  blålige  konvexglas,  be¬ 
høvede  baronessen  fire  par,  hver  af  dem  skulde  benyt¬ 
tes  i  ti  dage,  og  når  hun  på  denne  måde  kom  til  fjerde 
par,  skulde  hun  kunne  se.  Det  kostede  400  francs. 

Til  en  stærpatient,  Dupuytren  opererede,  havde 


Pansier,  1.  c,,  s,  124. 

en  optiker  solgt  ti  par  briller  til  450  francs;  sammen 
med  brillerne  fulgte  en  lille  beskrivelse  over  de  dage 
og  timer,  i  hvilke  han  skulde  benytte  sig  af  de  be¬ 
stemte  brillenumre. 

Det  var  muligt  at  fortsætte  med  lignende  beret¬ 
ninger,  men  større  interesse  har  disse  historier  jo 
ikke;  de  viser  kun,  hvad  der  er  velbekendt,  at  der 
altid  findes  folk  villige  til  at  lade  sig  tage  ved  næsen, 
og  selv  om  svindel  med  briller  sjældnere  drives  nu 
om  stunder,  kan  vi  dog  hver  dag  i  vore  aviser  finde 
ikke  mindre  svindelagtige  annoncer  om  helbredelse 
ad  anden  vej. 

Nummereringen  af  briller  foretoges  i  begyndelsen 
således,  at  man  på  grundlag  af  erfaringer  i  dem  ind¬ 
ridsede  tal,  der  angav  den  alder,  for  hvilken  de  var 
bestemte. 

1623  har  spanieren  Daca  de  Valdes  givet  udfør¬ 
lige  regler  for  bestemmelsen  af  brillernes  styrke  i 
en  meget  sjælden  bog,  af  hvilken  Bibliothéque  na¬ 
tionale  i  Paris  har  en  afskrift  i  oversættelse  fra  det 
17de  århundrede.  Dette  manuskript  blev  1892  offent¬ 
liggjort  af  Albertotti^)  i  Modena,  som  kommer  til 
det  resultat,  at  Daca  de  Valdes'  mål  med  en  maxi- 
mumsfejl  på  0,75  dioptri  nærmest  svarer  til  det  nu 
benyttede. 

Imidlertid  har  det  næppe  på  dette  tidspunkt  fået 
videre  indpas,  og  briller  er  i  lange  tider  ordinerede 
rent  empirisk.  I  anden  halvdel  af  det  i8de  århun- 

Manoscritto  francese  del  secolo  XVII  riguardante  l’uso  degli 
occhiali.  Modena  1892.  Det  findes  udførligt  omtalt  af  Pansier, 
1.  c.,  s.  42 — 47. 

drede  findes  ofte  på  glasset  angivet  dets  brændvidde 
i  tommer,  men  først  i  midten  af  det  19de  århundrede 
trænger  denne  form  for  nummerering  igennem  for 
snart  at  afløses  at  dioptritallene. 

Nu  om  stunder  er  det,  om  end  ikke  i  de  fleste  så 
dog  i  mange  tilfælde,  lægen,  som  får  lejlighed  til  at 
bestemme  briller  til  de  trængende,  men  således  har 
forholdet  kun  været  fra  midten  af  forrige  århundrede. 

1  de  første  århundreder  efter  brillernes  opfindelse 
var  det  ingenlunde  ualmindeligt,  at  læger  tværtimod 
frarådede  brugen  af  dem.  Bernard  Gordon,  pro¬ 
fessor  i  medicin  ved  universitetet  i  Montpellier,  er¬ 
klærer  således  i  1305,  at  briller  er  overflødige,  takket 
være  hans  øjenbadevand,  der  er  så  kraftigt,  at  det 
sætter  den  alderdomssvækkede  i  stand  til  at  læse 
den  fineste  stil  uden  briller.^)  Guy  de  Chauliac 
omtaler  1363  ligeledes  rosende  sit  badevand,  men 
tilføjer  dog,  at  når  det  ikke  hjælper,  må  man  ty  til 
briller.^)  Men  selv  en  så  kyndig  mand  som  Bartisch 
V.  Konigsbruch  fraråder  (1583)  anvendelsen  af  bril¬ 
ler,  thi,  siger  han,  det  er  jo  dog  en  selvfølge,  at  et 
menneske  ser  bedre,  når  han  ikke  har  noget  for 
øjnene,  end  når  disse  er  dækkede,  selv  om  dækket 
er  nok  så  sublimt  og  klart  og  tyndt,  og  det  er  meget 
bedre,  at  man  bevarer  to  øjne,  end  at  man  skal  have 
fire;  man  kan  beskytte  sine  øjne,  så  de  ikke  behøver 

»Est  tantae  virtutis  quod  decrepitum  faceret  legere  litteras  minutis- 
simas  sine  ocularibus«  Lilium  Medicinae.  (Particula  III,  c.  V.  De 
passionibus  oculorum.)  —  Hirschberg,  1.  c.,  1908,  s.  271. 

»Et  si  ista  non  valent,  ad  conspicilia  vitri,  seu  becyclos  est  recur- 
rendum.«  Chirurgia  magna  Guidonis  de  Gauliaco,  Lugduni 
15^5,  s.  315. 

briller,  ved  at  betragte  jaspis  og  chrysopras  og  ende¬ 
lig  ved  at  benytte  badevand,  latværge,  purgerende 
midler  o.  s.  v.^) 

Hvorledes  tanken  om  den  røde  jaspis  som  øjen- 
styrkende  middel  er  opstået,  er  ikke  let  at  se;  at 
den  grønne  chrysopras  anbefales,  er  jo  kun  i  tråd 
med  gamle  forestillinger.  Når  kunsthåndværkerne  i  det 
gamle  Rom  var  bievne  trætte  af  at  stirre  på  deres  fine 
udskæringer  i  ædle  stene,  hvilede  og  styrkede  de  øjnene 
ved  at  betragte  smaragden.  Bartisch  anbefaler  altså 
chrysopras,  og  Montanus  (1498  —  1 551),  der  var  lærer 
ved  universitetet  i  Padova,  tilråder  den  nærsynede  ofte 
at  se  i  en  pyramide  af  grønt  glas  (sådanne  findes  i  Ger- 
manisches  Museum  i  Ntirnberg).  Montanus  var  dog 
ellers  en  mand,  der  var  langt  forud  for  sin  tid;  det 
vides  om  ham,  at  han  til  en  patient  har  ordineret 
en  læsebrille  og  en  grøn  brille,  men  det  skal  dog 
tilføjes,  at  han  samtidig  —  sikkert  for  at  have  sin 
ryg  fri  og  ikke  optræde  altfor  dristig  —  tillige  gav 
ham  en  glaspyramide. 

De  kollyrier,  der  anvendtes  som  øjenstyrkende,  var 
ofte  meget  sammensatte,  flere  af  bestanddelene,  f.  ex. 
fennikel,  har  holdt  sig  i  øjenbadevand  til  nutiden. 

Her  i  Danmark  opholdt  sig  på  Frederik  III  tid 
den  mand,  der  vel  nok  har  sat  verdensrekord  for 
påstanden  om,  hvad  der  kunde  opnås  af  virkning 
på  øjet  ved  underfulde  tinkturer.  Francesco  Gui- 
seppe  Borri,  ansat  i  -kongens  tjeneste,  foretog  i 


Augendienst,  1583,  III,  3.  kap.,  fol.  36  v®.  til  37  v°. 
Stilling,  1.  c.,  s.  191. 

overværelse  af  Hans  Majestæt,  mange  læger  og  andre 
notabiliteter  det  experiment,  som  Ole  Borch  har 
kaldt  for  verdens  ottende  underværk,  og  som  Thomas 
Bartholin  erklærede  overgik  alle  operationer,  som 
både  fortidens  og  nutidens  øjenlæger  havde  udført.  Han 
udpressede  gennem  et  hornhindesnit  de  lysbrydende 
dele  af  dyreøjne  og  indsprøjtede  nogle  dråber  af  en 
hemmelighedsfuld  vædske;  et  par  dage  senere  kunde 
dyrene  atter  se.^) 

Det  er  efter  dette  mindre  forbavsende,  når  Borri 
omtaler  en  8o*årig  kvinde,  som  kan  udføre  det  fineste 
arbejde  uden  briller,  fordi  hun  én  gang  årlig  drypper 
sine  øjne  med  extrakt  af  chelidoniarod.^) 

Fortællinger  om  badevand  som  erstatning  for  briller 
har  holdt  sig  til  vore  dage,  hvor  kvaksalvere  i  Tysk¬ 
land  har  gjort  store  forretninger  med  deres  »Augen- 
wol«,^)  der  skulde  overflødiggøre  briller. 

Man  må  nu  vel  erindre,  at  slige  forestillinger  kunde 
opstå  i  en  tid  og  blandt  mennesker,  som  i  virkelig¬ 
heden  intet  forstod  af  brillernes  optik.  Optikens  love 
blev  jo  først  kendt  længe  efter  brillerne;  i  de  første 
århundreder  måtte  derfor  forestillingen  om  noget 

Francisci  Josephi  Burrhi  Epistolæ  duæ  I.  De  cerebri  ortu 
&  usu  medico.  II.  De  artificio  oculorum  humores  restituendi.  Ad 
Th,  Bartholinum.  Hafniæ  1669. 

Aug.  F j elstru p ,  Guldmagere  i  Danmark  i  det  XVII  Aarhun- 
drede,  Kbhvn.  1906, 

Burrhus,  1.  c.,  s.  42. 

»Augenwol«  var  en  opløsning  af  kogsalt,  borsyre,  glycerin  og 
sukker,  der  var  farvet  gul  med  en  anilinfarve  og  parfymeret  med 
rosenolie.  50  cbctm.  kostede  3  reichsmark.  Wochenschrift  flir 
Therapi  und  Hygiene  des  Auges,  lode  årg.,  1907,  s.  320. 

mystisk,  noget  trolddomsagtigt  være  herskende.  Theo* 
phrastus  Bombastus  Paracelsus^)  (1493 — 1541) 
forklarer  brillernes  virkning  ved  en  »ars  berillistica« 
og  angiver,  at  man  i  dem  kan  se  ind  i  fremtiden, 
og  endnu  i  1551  fortæller  Record,^)  at  Roger  Ba¬ 
con  har  slebet  et  glas,  som  selve  Fanden  har  haft 
med  at  bestille,  thi  man  har  i  det  kunnet  se  mærk¬ 
værdige,  ubekendte  ting. 

På  det  kongelige  Bibliotek  findes  blandt  håndskrif¬ 
terne  (GI.  kgl.  Saml.  275  fol.)  et  pudsigt  brev,  der  er 
et  udslag  af  samme  betragtninger.  Brevskriverens  navn 
er  ubekendt,  da  det  er  afrevet  med  seglet,  og  dato 
og  årstal  bærer  det  ikke,  men  da  der  udenpå  brev¬ 
pakken  står  »Ephemerides  laboratorii  Regii  1648«, 
er  henvendelsen  »An  die  zu  Dennemarck  Norwegen 
Konigliche  Maiestett«  vel  nok  til  Christian  IV.  Bre¬ 
vet  handler  om  en  krystal  eller  to  krystaller  (kikkert): 

»Allergnådigster  Konig  und  herr. 

I.  Es  schreibett  mier,  ein  berumhter  Opticus,  diese 
wordtt,  im  hochsten  vertrauen. 

Nun  soli  ich  vertreiilich  nicht  verhalten,  das  ich 
dieses  Jahr,  ein  solches  wesen  gefunden,  dahin  die 
weldt,  so  lange  sie  gestanden,  niemahls  gedencken, 
viell  weniger  solches  machen  sollen  Ich  bereite  eine 
crystall,  nicht  grosser  als  ein  zehen  kreutzer.  mitt 
diesem  undt  noch  mitt  einem  anderem  stuck,  das 
månniglich  bekantt,  undt  iederman  haben  musz: 
kann  ich  zu  wege  bringen,  undt  sehen,  was  ein  ieder 


Bock,  1.  c.,  s.  16—17. 

vor  mengell  in  seinen  inwendigen  augen  hatt:  undt 
dieses  alles  soli  ihm  vor  dem  gesichte  in  der  cry- 
stall  erscheinen.  Ja  das  aller  geringste  strublein  oder 
Atomus,  wirdt  gantz  deiitlich  undt  klaar  gesehen  undt 
geschicht  von  allerley  haaren  wulcklein,  undt  anderen 
inwendigen  gebrechen  mehr,  davor  fast  ieder  man, 
(ausgenommen  die  gar  klaare  oder  die  helleste  adler 
augen  haben)  unterworffen. 

Zu  diesem  werck  dienett  nicht  eine  iedwede  cry- 
stall,  sondern  musz  von  einem  wachsenden  zapfen, 
nach  der  quere,  herrab  geschnitten  werden.  die  hohe, 
grosse,  form,  undt  gestaldt,  ist  mier  Gott  lob,  alleine 
bekandt.  Undt  ob  es  schon  eine  schwere  arbeitt,  hoffe 
ich  doch  ein  statlich  stuck  geldes  darmitt  zu  erwer- 
ben.  undt  dancke  Gott,  vor  diese  offenbahrung  (so 
weitt  der  Autor). 


4.  Das  Inventum,  darmitt  man  das  verborgene  in 
dem  auge  sehen  kan,  erinnertt  mich  einer  sache,  dar 
von  ein  Italus  geschrieben,  das  man  vermittelst  der 
optischen  kunst,  undt  Instruments  Barbam  Muliebrem, 
von  den  Græcis  Gynæcomystax  genandt,  alias  invisi- 
bilem,  in  labio  oris  superiorj  ersehen,  undt  darauss 
temperamentum  uterj  undt  inclinationem  oder  habili- 
tatem  ad  venerea  oder  actum  generandi  urtheilen, 
undt  also  in  die  intima  arcana  Mulierum  penetriren 
konne,  da  von  zur  anderer  zeitt  ausfiirlicher. 

Fehlett  nun  nichtes  mehr,  als  eine  Invertio  optica 
auch  ins  menschen  hertz  zu  sehen.  Welches,  das  es 
nicht  also  geordenett,  iener,  an  denen  Gottern  ge- 
tadellt.« 

Den  må  kende  verden  dårligt,  der  tror,  at  sådanne 
forestillinger  svandt  med  Keplers  angivelse  af  opti- 
kens  love.  Endnu  i  1823  udspredtes  en  vidunderlig 
historie,  i  hvilken  brillerne  spiller  en  rolle.  Mormo¬ 
nernes  profet  Joseph  Smith  kom  i  dette  år  ført  af 
en  engel  til  Palmyra  i  staten  New  York,  hvor  han 
ved  højen  Cumorah  fandt  en  kiste.  1  denne  lå  en 
plade  af  guld,  hvis  skrifttegn  han  kun  formåede  at 
tyde  ved  hjælp  af  en  brille,  Urim  og  Thummim,  og 
således  blev  han  i  stand  til  at  forfatte  mormonernes 
hellige  bog.^) 

Alle  disse  mystiske  forestillinger  var  i  høj  grad 
udbredte  indtil  midten  af  forrige  århundrede,  da 
lægerne  —  takket  være  den  moderne  ophthalmologis 
gennembrud  og  især  Donders  arbejde  om  øjets  bryd¬ 
ningsfejl  —  begyndte  at  tage  sig  af  brillebestemmel¬ 
ser.  Tidligere  havde  de  ikke  bekymret  sig  herom, 
men  havde  betragtet  beskæftigelsen  hermed  som  uvær¬ 
dig  for  deres  stand;  derved  var  dette  arbejde  blevet 
besørget  af  uvidende  forretningsmænd,  som  ikke  blot 
havde  søgt  at  bevare  forestillingen  om  mystiken,  men 
også  forstået  at  omgive  brillebestemmelsen  med  et 
hemmelighedsfuldt  præg.  —  Først  så  sent  som  midt 
i  det  19de  århundrede  kom  trykte  læseprøver  til  brug 
for  læger,  således  som  de  nu  anses  for  nødvendige 
ved  brillebestemmelse,  i  handelen. 


y  Moritz  Busch,  Die  Mormonen,  Leipzig  18:55,  s.  8. 

VI 

Spørges  der  nu,  hvilket  indtryk  opfindelsen  af  bril¬ 
lerne  gjorde  på  datiden,  er  det  ikke  mærkeligt,  at  for¬ 
bavselse,  nysgerrighed  og  spot  først  vaktes.  Da  Juta 
af  Østerrig  i  året  1319  holdt  bryllup  i  Wien  med  grev 
Ludvig  af  Oettingen,  vakte  blandt  bryllupsgæsterne 
Pietro  Buonaparte  fra  Padova  en  uhyre  opsigt  ved 
at  møde  med  briller  på  næsen. 

Almindeligt  var  det,  at  de  brillebærende  blev 
gjort  latterlige;  de  talrige  tildels  velkendte  billeder 
af  klovner  med  briller  behøver  ikke  kommentar. 

Man  kan  finde  dette  småligt  af  tiden  og  føle  sig 
højt  hævet  over  sligt;  hvis  man  imidlertid  tror,  at  vi 
nuomstunder  er  et  hår  bedre  eller  vilde  opføre  os 
anderledes  i  samme  situation,  tager  man  dog  sikkert 
fejl.  Da  for  nogle  år  siden  »kikkertbrillen«,  der  med 
fordel  kan  anvendes  i  mange  tilfælde,  søgtes  indført, 
viste  det  sig  så  godt  som  umuligt  at  få  folk  til  at  gå 
med  den,  skønt  den  næppe  kan  forekomme  os  så 
afstikkende,  som  de  første  briller  måtte  forekomme 
datiden.  Men  folk  tør  endnu  af  hensyn  til  den  opsigt, 
de  er  sikre  på  at  vække,  ikke  benytte  den,  og  dog 
er  den  kun  en  gentagelse  af  perspektivet  (et  dobbelt¬ 
perspektiv  i  brillestel),  der  i  tidligere  tid,  da  en  lune¬ 
fuld  mode  bar  det  frem,  var  meget  eftertragtet,  også 
af  dem,  der  ikke  havde  det  behov. 

Når  man  i  ældre  tid  var  bleven  gjort  latterlig,  fordi 
man  bar  briller,  var  ubehagelighederne  hermed  ikke 

Bermann,  Alt-  und  Neu-'Vien.  Uden  årstal  (1870? — 1880.?). 

Kilde  nævnes  ikke. 

B o ck,  1.  c.,  s.  12. 

slut;  at  man  så  i  sin  bog  med  dem,  kunde  vel  til 
nød  tilgives,  men  at  man  betragtede  sine  medmenne¬ 
sker  gennem  dem,  ansås  ofte  for  uhøfligt  og  fornærme¬ 
ligt.  Dette  fik  den  franske  rejsende  Huet  at  mærke, 
da  han  under  Frederik  111  besøgte  København.  Han 
var  nærsynet  og  ønskede  meget  gærne  at  se  kongen 
og  dronningen,  hvorfor  han  i  kirken  betragtede  dem 
gennem  sine  briller,  men  dette  vakte  i  den  grad  kon¬ 
gens  forbitrelse,  at  han  højlydt  beklagede  sig,  så  at 
Huet  fandt  det  rådeligst  at  forlade  København.^) 


VII 

s 

Ordet  brille  kommer  som  ovenfor  omtalt  af  beril- 
lus.  Stilling  har  villet  aflede  det  af  det  middelalder¬ 
lige  latinske  ord  parilium,  et  par,  men  dette  er  ifølge 
Hirschberg  umuligt. 

Da  brillerne  opfandtes  i  det  13de  århundrede,  var  jo 
latin  det  dominerende  skriftsprog,  og  benævnelserne 
heri  var  mange  forskellige:  ocularium,  speculum,  spe- 
cillum,  conspicilium  og  flere  andre.  I  det  danske 
Sprogø)  dukker  ordene  glarøjne  og  briller  op  omtrent 
samtidigt.  1514  benytter  Christen  Pedersen  i  »Voca- 
bularium«  ordet  glaar  øgen  som  oversættelse  af  con¬ 
spicilium, og  Poul  Eliesen  har  i  Luthers  bede- 


^  L.  Daae,  Pierre  Daniel  Huets  Rejse  i  Norden.  Hist.  Tidsskrift, 
udgivet  af  den  norske  hist.  Forening,  2.  bd.,  Kristiania  1872,  s.  329. 
Otto  Kalkar,  Ordbog  til  det  ældre  danske  Sprog  (i  300 — 1700), 
I.  bd.,  1881 — 85  (briller),  2.  bd.,  1886 — 92  (glarøjne). 

®)  Chr.  Pedersen,  VoCabularium  ad  usum  Dacorum,  Coloniæ 
1514.  Ligeledes  i  Jonas  Turs  on,  Vocabularius,  Haftniæ  1561, 
og  Pavli  Jani  Coldingi  Etymologicum  Latinuin,  Rostochi 
1622,  sp.  1200:  Specillum:  Giar  øyen. 

bog  fol.  I  v^.  (1526)^)  anvendt  samme  betegnelse:  »at 
han  kwnde  thesz  bæder  sette  oss  glarøgne  paa 
næse«. 

Ordet  brille  bruges  første  gang  af  Poul  Eliesen 
i  »Imod  Malmø-Bogen«  (1530)^)  »Men  nar  the  bruge 
sliig  wranghed  oc  snedighed  mod  oss  oc  then  menige 
Christen  kircke  oc  ther  mett  sette  brijller  paa  then 
menige  mandtz  næse  scall  kaldis  (will  Gud  eller  eij) 
sandhed,  Gudtz  reene  ord  oc  thet  hellige  euangelium«. 

Når  ordet  ikke  er  brugt  tidligere,  er  dette  natur¬ 
ligvis  ikke  bevis  for,  at  briller  først  på  den  tid  blev 
kendt  her  i  landet;  det  vilde  med  den  livlige  forbin¬ 
delse,  der  fandtes  mellem  datidens  klostre,  være  urime¬ 
ligt  at  antage,  at  der  skulde  gå  mere  end  200  år 
efter  brillernes  opfindelse,  inden  de  kom  til  os.  Selv¬ 
følgelig  har  de  været  kendte,  selv  om  ordet  brille  ikke 
kan  spores  længere  tilbage.  På  latin  findes  de  —  så¬ 
vidt  det  kan  oplyses  —  heller  ikke  omtalt  i  Danmark 
på  et  tidligere  tidspunkt. 

Som  man  allerede  har  set  af  de  ovenstående  citater, 
havde  talemåden  »at  sætte  en  mand  briller  på«  den 
samme  betydning  som  at  bedrage,  narre  ham.  Den 
er  sikkert  kommen  til  os  fra  Tyskland,  hvor  »einem 
brillen  aufsetzen,  brillen  verkaufen«  just  betød  at  be¬ 
drage  ham.^)  Brillekræmmernes  svindlerier  kunde  tæn¬ 
kes  at  være  forklaringen  hertil,  men  en  anden  er  sand¬ 
synligere.  De  første  briller  var  jo  konvexglas  (læse¬ 
briller),  der  kun  tillod  bæreren  at  se  lidt  længere 

Een  Cristelig  vnderwyszningh  paa  the  thy  Gudz  budord. 

‘^)  Povel  Eliesens  Danske  Skrifter,  ved  C.  E.  Secher,  i.  bd., 

Kjøbenhavn  1855,  s.  388. 

Grimms  Wdrterbuch,  2.  bd.,  1860. 

end  sin  egen  næsetip,  og  det  er  af  forskellige  grunde 
rimeligt  at  anse  forestillingen  om,  at  man  med  bril¬ 
ler  så  vrangt  eller  i  hvert  fald  meget  kort,  for  afgø¬ 
rende,  måske  parret  med  forestillingen  om  brillebære¬ 
rens  latterlige  udseende. 

Talemåden  har  været  meget  anvendt  i  den  omtalte 
betydning.  Vi  finder  den  i  en  vise  fra  reformations¬ 
tiden  (trykt  første  gang  1530):  »paa  næsen  setther 
han  oss  briller«^)  og  ligeledes  et  par  steder  hos  Her¬ 
man  Weigere:^) 

Huo  sterkest  er  skalt  du  forstaa 
Den  setter  den  anden  giar  øyen  paa. 

Den  fattige  oc  ringe  maa  duge  ned 
De  stercke  oc  rige  bliflPue  vel  ved. 

På  samme  måde  siger  kræmmeren  i  »Kortt  Wen- 
dingh<^^)  (1565 — 1574)  V.  573  om  de  unge  piger: 

Thenum  kandtt  ieg  setthe  briiller  wppaa, 

Att  the  wiide  alldriig  huadtt  the  faa. 

Og  om  skøgen  (v.  2495): 

Paa  hans  nesze  setther  hun  briiller. 

Det  er  ikke  blot  i  poetisk  og  satirisk  sprog,  udtryk¬ 
ket  benyttes.  I  Vedels  Saxo  (1575)  s.  377  er  det 
anvendt:  »Oc  paa  det  hånd  kunde  sætte  hannem 
Briller  paa,  oc  giøre  hannem  noget  til  harm«.  Lige¬ 
ledes  skriver  Frederik  11  i  et  brev  til  Jørgen 

En  viise  om  Gudtz  ordtz  fiender  oc  serdeles  Lectorr  Powel  wende- 
kaabe.  Viser  fra  Reformationstiden,  udg.  af  C  hr.  Bruun,  Kjø- 
benhavn  1864,  s.  32. 

En  Ræffue  Bog  1555,  fol.  14  v°.,  i.  r.,  fol.  140  v°. 

Kortt  Wendingh,  udg.  af  Soph.  Birket  Smith.  Danske  Saml., 
1.  bd.,  Kjøbenhavn  1865 — 66,  s.  182  ff. 


TI 

Daa,  at  han  vil  nok  sætte  ham  voxnæse  og  bril¬ 
ler  på.^) 

Talemåden  kan  spores  langt  ned  gennem  tiden.  I 
Coldings  Etymologi  1622,  sp.  693  findes  »Eludo  — 
sette  vox  næse  eller  brille  paa«  og  i  Hesiodus 
(H.  T.  Gerner  1670)^)  s.  69: 

Thi  dend  som  krog  Lowe  stiller 
For  sin  Næste  svigelig, 

Oc  paa  hannem  setter  Briller 
Hånd  niaa  vel  forsickre  sig, 

At  han  selff  i  Snaren  fangis 
Oc  aflP  egen  Oxe  stangis. 

Hos  Peder  Syv^)  forklares  Svig.  Bedrageri.  Falsk¬ 
hed.  See  List,  således: 

»En  Judas.  En  Pharisæer.  Som  haver  ædt  rev-egg. 
Vender  folkis  øjne  i  blaar.  Sætter  dem  voxnæser  paa, 
briller  paa.  Som  lurer  paa  kløer-ess.  Har  noget  bag 
øret.« 

Se  endvidere  S.  J.  Stephanii  Nomenclatoris  Latino- 
Danici  Pars  Altera,  Havniæ  1726,  sp.  508 — 509,  og  An¬ 
ders  Bordings  Poetiske  Skrifter  (ved  Fr.  Rostgaard 
og  P.  Terpager),  Kjøbenhavn  1735,  I,  s.  131a. 

Af  andre  talemåder  synes  det  at  fremgå  —  hvad 
der  jo  også  er  rimeligt  —  at  brillebæreren  blev 
betragtet  som  en  person  med  legemlige  mangler  eller 
som  en  person,  på  hvem  alderen  havde  sat  et  tyde¬ 
ligt  præg. 


Om  dette  og  lignende  se  Troels  Lund,  Dagligt  Liv  i  Norden, 
Folkeudg.  1903,  4.  bd.,  s.  153  —  54. 

Hesiodus  Fordansket  ...  Af  Heinrich  Thomæsøn  Gerner 
.  .  .  Kjøbenhalfn  1670. 

Almindelige  Danske  Ord-Sproge  .  .  .  Kjøbenhafn  1688,  II,  255. 

Peder  Syv  skriver  (I,  372):  »Hvo  som  bær  sine 
øjne  i  lummen  (i  brilleforet)  seer  meget  fejl«,  og 
»Ingen  ung  tager  en  gammel  for  Guds  skyld.  Unge 
møer  maa  ej  lide,  at  mand  seer  paa  dem  med  glar- 
øjne«  (1,  84). 

Imidlertid  kan  det  ikke  nægtes,  at  den  samme  tid, 
der  benyttede  det  at  bære  briller  som  en  betegnelse 
for  at  se  vrangt  og  dårligt,  anvendte  det  i  den  stik 
modsatte  betydning  som  udtryk  for  at  se  særlig  skarpt. 
Når  Christian  IV  på  sin  brilledukat  lod  sætte  »vide 
mira  domi«  under  et  par  briller,  tog  han  utvivlsomt 
sigte  på  den  skepsis,  han  havde  mødt,  og  tanken  kan 
vistnok  kun  have  været  den  at  sige  til  tvivlerne: 
»1  må  jo  være  blinde,  1  trænger  åbenbart  til  et  par 
briller.« 

Den  samme  dobbeltbetydning  findes  iøvrigt  i  tysk, 
hvor  blandt  andre  Luther  hyppigt  anvender  tale¬ 
måden  på  samme  måde  som  Christian  IV,  f.  ex. 
»lieber  herr  setzet  die  brillen  auf  die  nasen  und 
sehet  den  text  recht  an.'U)  Der  synes  her  at  være  en 
modsigelse;  men  det  er  vistnok  kun  tilsyneladende. 
Hvis  det  nemlig  er  den  erfaring,  at  man  med  briller 
kun  formår  at  se,  hvad  der  ligger  inden  for  en  ringe 
afstand,  som  har  givet  anledning  til  ordspillet,  falder 
modsigelsen  for  så  vidt  bort,  som  talemåden  i  sin 
første  betydning  siger,  at  med  briller  på  kan  man 
ikke  se  længere  end  sin  egen  næsetip,  medens  den  i 
sin  anden  betydning  siger:  du  kan  nok  ikke  sé  din 
egen  næsetip  og  skulde  derfor  tage  briller  på. 


Buck,  1,  c.,  s.  47. 

Vil  man  ikke  antage  denne  forklaring,  der  dog 
ingenlunde  lyder  helt  urimelig,  bliver  der  vistnok 
kun  tilbage  den  mulighed,  at  de  første  talemåder  er 
opståede  fra  den  lidet  kyndige  store  hob,  medens 
den  anden  skyldes  de  mere  kyndige  og  indsigtsfulde. 


Maskehoved  på  en  krum¬ 
knægt  på  prædikestolen  i 
Bjerge  kirke  (V.  Flakke¬ 
bjerg  herred),  1650. 


